"Türk dünyasının coğrafiyası” kitabına həsr olunmuş növbədənkənar elmi iclas keçirilib 2018-01-11 15:40:00 / ELMİ İCLASLAR\nYanvarın 11-də akademik Ramiz Məmmədovun sədrliyi ilə AMEA ak. H.Ə.Əliyev ad. Coğrafiya İnstitutu Elmi seminarının yazılması nəzərdə tutulan “Türk dünyasının coğrafiyası” kitabına həsr olunmuş növbədənkənar iclası keçirilib.\nElmi işlər üzrə direktor müavini Məhərrəm Həsənov çıxış edərək bildirib ki, Türkiyə - Azərbaycan coğrafiya günlərində akademik Ramiz Məmmədovun Türk dünyası coğrafiyasının hazırlanması təşəbbüsü türk coğrafiyaçı alimlər tərəfindən böyük razılıqla qarşılanmış, AMEA prezidenti, akademik Akif Əlizadə bu fikri alqışlamış və dəstəyini bildirmiş, Coğrafiya İnstitutu Elmi şurasının 1 noyabr 2017-ci il tarixində keçirilmiş iclasında kitabın yazılmasına qərar verilmişdir.\nDirektor müavini kitabın strukturunun ilkin variantı ilə seminar iştirakçılarını tanış edərək qeyd edib ki, əsərin 3 cilddən, 8 fəsildən, 13 bölmədən ibarət olması nəzərdə tutulur. “Türk dünyasının fiziki coğrafiyası” adlanan I cild türk dünyasının coğrafi mövqeyi, tarixi-coğrafi mahiyyəti və təbii şəraitini əhatə edir. Burada söhbət türk xalqlarının ümumi dəyərləri, ərazinin relyefi, geomorfoloji şəraiti və geoloji quruluşu, iqlimi, daxili suları, torpaq və bitki örtüyü, coğrafi qurşaqları və təbii zonaları, təbiəti mühafizə və qorunan ərazilərindən gedir.\n“Türk dünyasının iqtisadi, sosial və siyasi coğrafiyası” adlanan II cildi türk dünyasının qlobal geosiyasi məkanda yeri, demoqrafiya, təbii artım, miqrasiya, şəhər və kənd məskunlaşması, turizm, sənaye və kənd təsərrüfatı, nəqliyyat və xarici iqtisadi əlaqələr, türk dünyası ölkələrinin iqtisadiyyatında Xəzər dənizinin əhəmiyyəti və s. sahələri əhatə edir.\n“Türk dünyasının regional coğrafiyası” - üçüncü cildi Müstəqil türk dövlətləri, Türk dövlət qurumları və Dövlət qurumu olmayan türk xalqları fəsillərinə ayrılır.\nKitabın müzakirəsi zamanı hər bir fəsil, onun hər bir bəndi ayrı-ayrılıqda fikir süzgəcindən keçirilib. Fikir ayrılıqları, elmi mübahisələrlə müşayiət olunan müzakirə alimlərə düzgün, yekdil nəticəyə gəlməyə zəmin yaradıb. İclas iştirakçıları bütün türk dünyası üçün bu dəyərli, vaxtı çatmış əsərin hazırlanmasına böyük ciddilik və məsuliyyətlə yanaşaraq kitabın hər bir türk dövləti və qurumu üçün məqbul sayılması və razılıqla qəbul edilməsinin vacibliyini qeyd ediblər.\nAkademik Ramiz Məmmədovun təklifi ilə hazırlıq işləri ilə əlaqədar seminar iştirakçılarının yenidən toplanması tövsiyə olunub.


KATY PERRY PLASTIK CƏRRAHIYYƏSI - MƏŞHUR - DAILYBEAUTY - GöZƏLLIK AUTHORITY - BƏDƏN - 2019\nMəşhurların aktivlərini artırmaq üçün tez-tez plastik əməliyyata müraciət etməsi heç bir sirr deyil, lakin nadir hallarda bu mövzuda təmiz olurlar. Bir çox fərziyyələrdən sonra, Katy Perry nəhayət plastik cərrahiyyə ilə təcrübə haqqında rekordunu bir müsahibədə təyin etdi Refinery29- bənzəyən pərəstişkarları və media.\nSiz həmçinin bəlkə də ola bilərsiniz: Bu, gizli bir məşhur plastik cərrahiyyə atamasını planlaşdırmaq kimi bir şeydir\n"Məndə heç bir plastik cərrahiyyə yox idi" deyir. "Mən lazerlər etdik və gözlərimin altında göz doldurduq, amma mənim bütün varlıqların hamısı real idi".\nPerry bıçağının altından keçmədiyini təsdiqlədiyinə baxmayaraq, əlbəttə ki, başqalarını bunu etmək üçün hökm etmir. "Kimsə daha yaxşı hiss edən bir burun işi istəyirsə və onların profilini daha çox sevirlərsə, bu" davam et "kimi olur" deyir Perry. "Hər şey özünüz haqqında daha yaxşı hiss edir." Daha çox razılaşa bilmədi, Katy.\nCopyright 2019 \_ ar.womanfitness.info \_ Katy Perry nəhayət plastik cərrahiyyə şayiələrinə müraciət edir


Beynəlxalq təşkilatlar ticarət sazişi ilə bağlı tələbləri irəli sürüblər\nTarix : 2019-08-30 16:53:30\nİndustriALL Qlobal İttifaqı və “Global Union”un Asiya və Sakit Okean bölgəsi üzrə liderləri 29-30 avqustda Yaponiyanın Tokio şəhərində bir araya gəliblər. Toplantının əsas məqsədi ölkələr arasında qapalı qapılar arxasında müzakirə olunan yeni nəsil ticarət sazişinin işçilərə və cəmiyyətə təsiri ilə əlaqədardır. Həmkarlar İttifaqları sərbəst ticarət razılaşmasının hamı üçün fayda verməsini və danışıqlar zamanı beynəlxalq həmkarlar təşkilatları ilə məsləhətləşmə aparılmasını tələb edir.\nAsiya və Sakit Okean bölgəsində daha dərin liberallaşmanı tələb edən Regional Hərtərəfli İqtisadi Tərəfdaşlıq (RHİT) razılaşması ölkə iqtisadiyyatının, demək olar ki, bütün sahəsinə təsir göstərir. 16 ölkəni və dünya əhalisinin yarısını əhatə edən RHİT razılaşması bu ilin sonuna qədər nəticələnəcək.\n- hökumətlərin ikitərəfli və ya regional ticarəti deyil, çoxtərəfli ticarət növünü seçməsi;\n- sazişdə əmək hüquqlarının BƏT-in konvensiyalarına uyğun hazırlanması;\n- danışıqların şəffaf və əhatəli olması;\n- hökumətin sənaye siyasətinə nəzarəti öz əlində saxlaması;\n- şirkətlərə qazanclarını məhdudlaşdıran qanunlar tətbiq edildikdə ölkələri məhkəməyə vermə imkanı verən qanunun ləğv edilməsi;\n- hökumətin rəqəmsal iqtisadiyyatı tənzimləmək hüququnun təsdiqi;\n- dərman preparatlarına qoyulmuş məhdudiyyətin ticarət razılaşmalarından çıxarılması;\n- ölkələrin yerli sənayeni qorumaq üçün ticarət vasitələrindən istifadə etmək imkanı;\n- dövlət satınalmalarının hökumətin sənaye siyasəti əsasında aparılması və s. tələblər müzakirə olunaraq müvafiq qurumlara təqdim olunub.\nİndustriALL Qlobal İttifaqı məsələyə diqqət çəkmək üçün tədbirlər planına əsasən aksiyalar təşkil olunacağını qeyd edib.


Ermənistanda da koronavirusla mübarizə sahəsində vəziyyət acınacaqlıdır\n11:42 25 Oktyabr 2020\nBir gündə 596 nəfər koronavirusa yoluxdu\n13:08 05.06.2020 Qısa URL\nErmənistan Respublikasında son gündə daha 7 nəfər ölüb. Ümumilikdə bu virusdan ölənlərin sayı 183-ə çatıb.\nBAKI, 5 iyun — Sputnik. Ermənistanda koronavirusa yoluxanların sayı 11817-yə çatıb. Sputnik Ermənistan xəbər verir ki, bu barədə Ermənistanın Xəstəliklərə Nəzarət və Profilaktika üzrə Milli Mərkəzinin yaydığı məlumatda bildirilib.\nMəlumatda qeyd olunub ki, son 24 saat ərzində bu virusa yoluxanların sayı daha 596 nəfər artıb.\nErmənistanda son gündə daha 7 nəfər ölüb. Ümumilikdə bu virusdan ölənlərin sayı 183-ə çatıb. Xəstəlikdən sağalanların sayı 3513 olub. Hazırda bu ölkədə olan 8052 nəfər xəstəxanada müalicə alır.\nGürcüstanda isə daha 5 nəfərdə koronavirus aşkarlanıb. Bununla da qonşu ölkədə koronavirusa yoluxanların sayı 805-ə çatıb.\nXatırladaq ki, koronavirus infeksiyası ötən ilin dekabrında Çinin Uhan şəhərində yayılmağa başlayıb. Hazırda virus dünyanın əksər regionları və ölkələrində yayılıb. Dünyada koronavirus infeksiyasına indiyədək yoluxanların sayı 6,6 milyonu keçib, 391 mindən çox adam isə virus səbəbilə ölüb.\n09:01 Cəbhəboyu ərazilərdə raket, top mərmiləri və dronlar zərərsizləşdirildi


Azerbaycanda işleyen biznesmen: “Gülençilerin en güclü olduğu ikinci ölke Azerbaycandır” - Azadliq Xeber\nAzerbaycanda işleyen biznesmen: “Gülençilerin en güclü olduğu ikinci ölke Azerbaycandır”\nAzərbaycanda işləyən biznesmen: "Gülənçilərin ən güclü olduğu ikinci ölkə Azərbaycandır"\n17/08/2016 [21:08]: xeber –\nGülən camaatının “Tahşiye” camaatına qarşı qurma qurduğu iddiasıyla aralarında qaçaq şübhəli Fətullah Gülən, “Samanyolu Yayın Qrupunun rəhbəri Hidayət Karaca, sabiq polis rəisi Əli Fuad Yılmazer, Yurd Atayün və Ömər Kosanın də olduğu 33 şübhəlinin məhkəməsi davam edir. Bu gün Türkiyədə Gülən camaatının zərərçəkənlərindən olan Azərbaycanda fəaliyyət göstərən “Büyükfirat” restoranlar şəbəkəsinin rəhbəri Hüseyn Böyükfırat zərərçəkmiş qismində ifadə verib.Azərbaycanda biznesi olan iş adamı gülənçilərin ən güclü olduğu ikinci ölkənin Azərbaycan olduğunu deyib.Məhkəmə prosesi zamanı zərərçəkmiş qismində çıxış edən Hüseyn Böyükfırat hakimin “Azərbaycanda sizə Fətullah Gülənlə bağlı nə isə deyən olubmu?” sualına belə cavab verib:”Azərbaycanda bu quruluşun çox geniş fəaliyyəti var. Dünyada bəlkə də ən güclü olduqları ikinci ölkə Azərbaycandır. Bu camaat məndən pul istədi. Onların etdiyi xidmətlə bağlı “Bir müsəlman olaraq sizə kömək edərəm, ancaq sizin tələbləriniz buna uyğun deyil, “sizinlə heç bir əlaqəm ola bilməz” dedim. Məni şəxsən Fetullah Gülən xəbərdar etdi, xəbər göndərdi. Fətullah Gülən 2003-cü ildə Azərbaycana girişimə qadağa qoydurdu” – deyə Büyükfirat qeyd edib.Gülən qrupu ilə 2000-ci illərdə başlayan davaları olduğunu vurğulayan Büyükfırat daha sonra bunları deyib.”İHH- nın (İnsani yardım Fakfı) qurucularındanam və Qafqaz nümayəndəsiyəm. Milli görüşdə olan adamam . Mənim üzərimdən İHH-ya əl qoymaq istəyirdilər. Uğurlu olsa idi hədəf İHH idi. Bu adamlar 2000-ci ildən bəri mənə qarşı ağlasığımaz şəkildə təqiblə məşğul oldular” – deyə iş adamı bildirib.(avropa.info)


əsgərliyə gedənlərə veriləcək məsləhətlər - #332911 - Sözaltı Sözlük\n13. Getməyin. Vətən borcu falan bikara söhbətlərdi. Ümumiyyətlə milliyyətçilik və ümmətçilik kasıb və düşüncə səviyyəsi aşağı insanları əldə saxlamaq, idarə etmək üçün vasitələrdi. Sorğulayın görün hələ özünüzü vətəndaş kimi hiss edirsiz? Bunu hisselətdirib bu vətən sizə bu yaşınıza qədər? Hələ kişilik məktəbi, namus keşikçiliyi falan söhbətlərinə girişmirəm belə.\n26.07.2021 01:18 ərəfdəqalmışmiqrant


GƏLƏN İL BƏZİ VERGİ GÜZƏŞTLƏRİ OLACAQ | CBC.AZ\nGƏLƏN İL BƏZİ VERGİ GÜZƏŞTLƏRİ OLACAQ\nDec 19 2018 20:37\n2019-cu ildə vergi güzəştlərinin əhatəsini genişləndirmək təklif olunub. Bunu Dünya Bankının təşkil etdiyi "Azərbaycanda İnsan Kapitalı üzrə Forum"da vergilər nazirinin müşaviri Xəqani Abdullayev deyib. Onun sözlərinə görə, bu təkliflər bir sıra əsas sahələrə qoyulan investisiyalar üzrə vergi güzəştləri ilə bağlıdır. Bütün bu güzəştlər ölkədə insan kapitalının inkişafına yönəlib.\nNövbəti il üçün elm, təhsil, idman, mədəniyyət və bu kimi sahələrə yönəldilən vəsaitlərə görə mənfəət vergisi üzrə 10 il müddətinə vergi güzəştlərinin edilməsi təklif edilib. Eyni zamanda, təhsil müəssisələri və sağlamlıq imkanları məhdud insanların təhsil alması üçün nəzərdə tutulan müəssisələrin də mənfəət vergisindən azad edilməsi təklif olunub".\nAzərbaycanda əmək bazarının inkişafı və əhalinin məşğulluğunun təmin edilməsi məqsədilə avtomatlaşdırılmış vakansiya bazası yaradılacaq. Bu barədə əmək və əhalinin sosial müdafiəsi naziri Sahil Babayev deyib. Bundan başqa əmək bazarının təhlili üçün milli observatoriya yaradılması nəzərdə tutulur. Avropa İttifaqının Azərbaycandakı nümayəndəliyinin rəhbəri Kestutis Yankauskas deyib ki, Azərbaycan bu sahədə düzgün inkişaf yolundadır.\n“Azərbaycanda təhsil sahəsinə böyük diqqət ayrılır. Ölkə yüksək templə inkişaf edir, iqtisadiyyatın şaxələndirilməsi üzərində ciddi işlər gedir, bununla əlaqədar məşğulluq sahəsində yeni çağırışlar yaranır. Avropa İttifaqı iqtisadi və sosial istiqamətlərdə Azərbaycanın əsas tərəfdaşlarından biridir. Azərbaycanda həyata keçirilən layihələr içərisində Avropa İttifaqı daha çox təhsilə diqqət ayırır”.\nÖz növbəsində BP şirkətinin Azərbaycan, Türkiyə və Gürcüstan üzrə vitse-prezidenti Bəxtiyar Aslanbəyli bildirib ki, Azərbaycanda əsas prioritetlərdən biri beynəlxalq neft-qaz şirkətlərinin təcrübəsini mənimsəməkdir. Bu istiqamətdə BP Azərbaycan şirkəti ilə birgə uğurlu əməkdaşlıq edir.\nÜç gün davam edəcək İnsan kapitalı üzrə forumda dövlət və özəl sektorun təmsilçiləri iştirak edib. Forumun əsas mövzusu əmək bazarında vəziyyət, insan kapitalının inkişafı və məşğulluğun təmin edilməsi üçün görüləcək tədbirlərdir.


Avropa Qarabağ probleminə əl bulasa...\n2021, 10 Aprel, şənbə, Bakı vaxtı 16:05\n►Azərbaycan Avropa Birliyinin Qarabağ münaqişəsinin həllinə qoşulmasını istəyir. Amma...\n“Azərbaycan da istəyər ki, Avropa Birliyi (AB) Dağlıq Qarabağ münaqişəsinin həllinə qoşulsun. Çünki AB münaqişəyə daha neytral və həssas yanaşan bir təşkilatdır”.\nBunu Sülh və Münaqişələrin Həlli Mərkəzinin rəhbəri Elxan Mehdiyev Avropa Siyasəti Mərkəzinin Dağlıq Qarabağ münaqişəsi ilə bağlı hesabatını şərh edərkən deyib.\nHesabat müəllifləri AB-ni Qarabağ münaqişəsinin çözümü istiqamətində konkret addımlar atmağa çağırır.\n“Belə olmazsa, qurumun birbaşa sərhədlərində olan münaqişənin çözümündə heç bir rola malik olmaması təsəvvürü yaranacaq”.\n"Təklif vermək yox, əməli addım atılmalıdır"\nElxan Mehdiyev deyir ki, AB Azərbaycan torpaqlarının işğaldan azad olunması üçün töhfəsini verərsə, bu, əməli addım sayılar:\n“AB-nin hansısa qeyri-hökumət təşkilatları, yaxud dövlət orqanları ilə minatəmizləmə, ya da, dedikləri kimi, inam yaratmaq məqsədilə tərəflər arasında müəyyən görüşlər keçirmək kimi addımlarından söhbət getmir. Bütün bunlar münaqişənin həllinə müsbət təsir göstərmir. Əksinə, məsələni daha da dərinləşdirir. Bu baxımdan, AB-nin bu işə qoşulması qurumun özündən asılıdır. Qurumda bu işlə məşğul olan, məsuliyyəti öz üzərinə götürən ölkə yoxdur. AB-nin iki aparıcı ölkəsi Fransa və Almaniyadır. Fransa isə Minsk qrupu həmsədrlərindən biridir. AB neçə illərdir Dağlıq Qarabağ münaqişəsinin həllinə qarışmaq istəyir. Qafqaz üzrə xüsusi nümayəndə də müəyyən edib. Amma Minsk qrupu həmsədrlərinin güclü müqaviməti ilə üzləşib. Faktiki, geri çəkilib. Sadəcə, təkliflər vermək, müəyyən ideyalarla çıxış etmək səviyyəsində qalıb”.\n“Atlas” Araşdırmalar Mərkəzinin rəhbəri Elxan Şahinoğlu isə Azərbaycanla Ermənistanın AB ilə Assosiasiya Sazişi imzalamadığını yada salır.\n“AB Azərbaycana açar dövlət kimi baxır”\nBu səbəbdən, təhlilçinin fikrincə, qurumun Dağlıq Qarabağ münaqişəsinin həlli alətləri ya yoxdur, ya da azdır. Ancaq münaqişə AB-ni də ciddi narahat edir:\n“Son zamanlar Avropa Birliyi Azərbaycana açar dövlət kimi baxır. Qurumun da başlıca vəzifəsi Rusiyadan qaz asılılığını azaltmaqdır. Azərbaycan bunda müəyyən rol oynayır. Çünki həm öz qazını, həm də gələcəkdə Türkmənistan qazını Rusiyadan yan keçməklə Avropa bazarına çatdırmağı planlaşdırır. İki boru xəttinin inşaat işlərinə də az qalıb. Ona görə bölgədəki enerji layihələri də təhlükə altına girəcək. Bu isə AB-nin maraqlarına cavab vermir”.\nElxan Şahinoğlu deyir ki, Azərbaycan da birliyin münaqişənin həllində fəal rol oynamasında maraqlı olardı:\n“Çünki Azərbaycan hakimiyyəti Minsk qrupu həmsdərlərindən narazıdır. Həm də Avropa Parlamenti bir neçə dəfə Qarabağla bağlı çox ədalətli qətnamələr qəbul edib. Həmin qətmanələrdə də Ermənistan faktiki işğalçı dövlət kimi göstərilib. Qarabağ münaqişəsinin həllində AB-nin marağının daha da artırılması üçün Azərbaycanın, Ermənistandan fərqli olaraq, Assosiasiya Sazişi imzalaması lazımdır. Düşünürəm ki, Assosasiya Sazişi əvəzinə lap strateji əməkdaşlıq sazişi imzalansa belə, bu da Azərbaycanın xeyrinədir”.\nParlamentin beynəlxalq münasibətlər və parlamentlərarası əlaqələr komitəsinin üzvü Asim Mollazadə də Azərbaycan– AB münasibətlərini yüksək qiymətləndirir. Deyir ki, Azərbaycan AB-nin Assosiasiya Sazişi üzvü olmasa da, Şərq Tərəfdaşlıq Proqramı ilə əməkdaşlıq edir. Bakı qurumun öz dəyərlərinə, təməl prinsiplərinə uyğun olaraq münaqişədə mövqeyini sərgiləməsini istərdi. Ancaq söhbət danışıqlardan deyil, beynəlxalq hüquq normaları çərçivəsində münaqişənin həllindən gedir.\n"Azərbaycan ona görə ehtiyatlı davranır ki..."\nAsim Mollazadənin sözlərincə, Avropa Birliyinin Assosiasiya Sazişində bir sıra məsələlər aydın deyil. Bu sazişə qoşulan Gürcüstanla Ukraynanın vəziyyəti isə göz qabağındadır:\n“Avropa Birliyi, təəssüf ki, nə Gürcüstanı, nə də Ukraynanı müdafiə edə bilməyib. Azərbaycanın da belə bir gərginliyə sürükləməyi düzgün hesab etməzdik. Bütün bunlar Azərbaycanı daha ehtiyatlı davranmağa məcbur edir”.\nÖtən mayda Azərbaycan Avropa Birliyinə Strateji tərəfdaşlıq haqqında saziş layihəsi təqdim edib. Xarici İşlər Nazirliyi bildirir ki, bu sənəd Azərbaycanla AB arasında əməkdaşlığın strateji müstəvidə inkişafı üçün imkanlar yaradacaq.\nBakının balans siyasətinin çətin günləri


Xezerxeber.az xəbər verir ki, səfir Luis Antonio Dimate Kardenas fəxri qarovul dəstəsinin qarşısından keçib.\nDövlətimizin başçısı Kolumbiyanın səfirinin Azərbaycanda fəaliyyətə başlamasının önəmini qeyd edərək, bunu tərəfdaşlıq əlaqələrimizin göstəricisi kimi dəyərləndirdi. Prezident İlham Əliyev Azərbaycanla Kolumbiya arasında siyasi əlaqələrin yaxşı səviyyədə olduğunu bildirərək iqtisadi əməkdaşlığın genişləndirilməsinin zəruriliyini vurğulayıb. Dövlətimizin başçısı bu baxımdan ticarət, qarşılıqlı investisiya sahələrində əlaqələrin qurulması üçün yaxşı potensialın mövcud olduğunu deyib. Prezident İlham Əliyev Luis Antonio Dimate Kardenasın səfir kimi fəaliyyəti dövründə ikitərəfli münasibətlərimizin inkişafına töhfə verəcəyinə ümidvar olduğunu bildirib.


Bakıda metro yaxınlığındakı güclü partlayışla bağlı yeni xəbər (FOTO)\nBAKU.WS » Əsas Xəbər » Bakıda metro yaxınlığındakı güclü partlayışla bağlı yeni xəbər (FOTO)\n24-04-2016 | 10:43\nBakıda metro yaxınlığındakı güclü partlayışla bağlı yeni xəbər (FOTO)\nBakıda partlayış olub. Hadisə Yasamal rayonu, İnşaatçılar prospekti 100 ünvanında- "Xalq bank"ın yaxınlığında qeydə alınıb.\nYasamal rayon Polis İdarəsindən ANS PRESS-ə verilən məlumata görə, partlayış avtomobil qarajlarından birində bu gün səhər saatlarında qeydə alınıb. Hadisə zamanı xəsarət alan olmasa da, yaxınlıqdakı digər qarajlara və ərazidəki avtomobillərin bəzilərinə ciddi zərər dəyib.\nHadisəyə ilkin ehtimal qaz sızması göstərilir, lakin daha dəqiq səbəblərini müəyyənləşdirmək üçün hüquq-mühafizə orqanları və Fövqəladə Hallar Nazirliyinin əməkdaşları ərazini nəzarətə götürüb. Hazırda hadisə yerində araşdırma aparılır.\nBakıda metro yaxınlığında güclü partlayış (FOTO) 55 yaşlı qadın özünü 9-cu mərtəbədən atdı Bakıda qaçqınların yataqxanası yanıb (YENİLƏNİB, FOTO) Bakıda partlayan evin damı uçdu: xəsarət alanlar var Bakıda KFC yandı Bakıda polis maşını qəzaya uğradı Bakıda Britaniya vətəndaşının meyiti tapıldı Bakıda hündürmərtəbəli binada yanğın (FOTO)\nTeqlər: metro partlayış hadisə


Torpağın malçlanması - nədir, üstünlüklər və eksiklikler\nBitkilərin mənfi təbii amillərdən qorunma yollarından biri də torpağın malçlanmasıdır. Malç əkilmiş bitki materialı təbəqəsinin yaxınlığında yer örtmək hesab olunur. Torpağın malçlandırılması, nə olduğu və necə tətbiq edilməsi barədə öyrənmək istəyənlər bu mövzuda faydalı məlumatları oxumaq lazımdır.\nMalçlama bitkiləri nədir?\nBunun nə olduğunu dəqiq bir şəkildə təsvir etmək üçün aşağıdakı şəkildə mümkündür: əkilən bağ və bağ bitkiləri yaxınlığında torpağın adı verilən sığınacaq, havanın və suyun yaxşı keçdiyi hər hansı bir təbəqə ilə. Uzun müddətdir bağbanlarla tanış olan bu emalı zavodunun metodu. Bir çoxları, hətta təcrübədə də tətbiq etməyə çalışmadılar, çünki əvvəlcə onun effektivliyinə inanmırdılar. Ancaq bu üsulu istifadə edən bağbanların məhsulun məhsuldarlığına müsbət təsiri var. Bəzi bağbanlar da malçlama sirlərini tapırlar.\nNecə torpaq mulch bilər?\nTorpağın malçlanması üçün material üzvi və qeyri-üzvi ola bilər. Bir müddətdən sonra ilk növbələrin nümayəndələri torpağı bəsləyərkən, çürüməyə başlayırlar. Onlar torpağın strukturuna müsbət təsir göstərirlər. Üzvi təbii materialları yumşaltmaq yerin turşusunu dəyişir, ona görə də bütün qayğıları tətbiq etmək lazımdır.\nÜzvi mulches daxildir:\nbağ və göbələk kompostu;\nQuru yarpaqlar və yapışqan humus;\nsaman ilə gübrə;\nTaxta materiallar (yamaq, yonqar və s.);\nmüxtəlif dərman bitkiləri (ağcaqanad, dəm qazı, kumpir, yarrow və s.) yeşil çiçəkləri.\nAnorganik malçlama materialları, həmçinin qoruyucu və estetik funksiyaya əlavədir. Bunlara aşağıdakı təbii xammal daxildir:\nrəngli sintetik materiallar.\nTullantı ilə mulching\nDigər növ gübrələrlə müqayisədə, yonqarların istifadəsi iqtisadi seçimdir, ekoloji cəhətdən səmərəli xammaldır. Tökmə ilə malçlanma nəzərə alınmalı olan nüanslara malikdir. Beləliklə, bu məqsədlər üçün komposta taxıl (mütləq ilk təravət və təmizlik) etmək lazımdır. Bunun ən yaxşı vaxtları bahar dövrüdür, buna görə də daha sürətli çürüyürlər.\nTalçıdan malç hazırlamaq üçün əhəmiyyətli miqdarda təzə ağac kəsikləri, üre, kül və su tələb olunacaq. Saman, eğimli çəmən və müxtəlif üzvi tullantıları əlavə etmək məsləhətdir. Ürək tamamilə həll olunana qədər su ilə qarışdırılır. Bu həll meyvə malçuluq üçün maddələr nəmləndirir. Malç üçün gübrə əlavə etmək tövsiyə olunur. Beləliklə, malçlanma yalnız torpaqları mənfi təbii amillərdən qorumaqla yanaşı faydalı maddələrlə də doyuracaqdır.\nSaman ilə Mulching\nTorpaq üçün malç kimi saman tək və ya üzvi növün digər materialları ilə birlikdə istifadə edilə bilər. Yaxşı bir təsir, kompost və ya saman ilə birlikdə istifadə edilməsidir. Torpağı gübrələmək üçün başqa bir üsulla olduğu kimi, saman zənginləşdirmə prosesi və eksiklikleri də vardır. Bağbançıların səhvlərindən biri də torpağın çox yüksək saman qatını gizlədilməsidir. Buna görə də aşağı hissəsi çürüyür.\nGil torpaq üçün, doğranmış saman istifadə etmək məsləhətdir. 2 sm (daha çox deyil) qatını tutub. 2 həftəlik fasilələrdən sonra kiçik miqdarda malç əlavə edə bilərsiniz. Mükəmməl effekt gurultu ilə kəsilmiş samandan malçlama verir. Bu xammal səthin kompostlanması üçün yararlıdır (başqa bir malçlama metodu). Belə emal prosesi aşağıdakılardan ibarətdir: bitki örtüyünün saman, gübrə, bitki örtükləri. Bütün bunlar hazırlanmış yataqların səthindədir. Gübrə təsirini artırmaq üçün tez-tez su quyusu olmalıdır.\nÇəmən otların malçlanması\nMalçlama üçün uyğun qurudulmuş çəmən, təzə yaxşı deyil. Çörək ilə malçlama əvvəllər yabanı otaqlı və yaxşı sulanan yataqlarda aparılır. Torpağın günəşlə yaxşı istiləşməsi lazımdır, əksinə bitki örtüyünün altında bitki artımı yavaşa bilər. Çay 5-7 sm təbəqədə qatlanmışdır və tədricən daha incə olacaq və yuxarıdakı bir az malç bir qədər tökmək lazımdır.\nYumurta qablar ilə mulching\nSadə malçinqdən fərqli olaraq, qablar sıxılmış materialdır və sıxılmış bir kağızdır. Onların içərisində heç bir ot bitməyəcək və hətta qablar nəmini mükəmməl saxlayır. Torpağın yumurta qabları ilə mulching torpaq yaxşı mükəmməl loosens, onlar torpaq boş qoymaq və onun strukturu yaxşılaşdırılması. Yataqlara yığılmış qablar üzərində hərəkət etmirsinizsə və onlardan azad olan yol boyunca gəzirsinizsə, bu materiallar buraxıla bilməz və gələn il tətbiq olunur.\nTorf ilə Mulching\nMalç vasitəsi olaraq torf yerdən qida maddələrinin yuyulmasına xidmət edir. Bu material bitkilərdə patogen floranın inkişafını maneə törədir. Bu malç yataqdan çıxarılmamalıdır - torf yerə keçir. Baharda torpağın şaftası zəngin bir məhsul əldə etmək üçün optimal şərait yaradır. Bu təbii xammaldan istifadə məhsulların sürətlə artmasına kömək edir.\nÇam iynələri ilə dərmanlama\nMulching iynələri və ya çam iynələri əla gübrədir. İğnələri birbaşa yerə əlavə etmək tövsiyə olunur. Budur, gübrə torpaqlarının keyfiyyəti əhəmiyyətli dərəcədə yaxşılaşacaq. Çam iynələri ilə dərmanlama torpağın higroskopikliyini artırır. Eyni zamanda bu maddə bəzi bitkilərin böyüməsini gecikdirir. Bu tür malç pomidorlarından, xiyar, patlıcan zəif inkişaf edir. Çəmən iğnələrini çəmən və saman ilə birgə istifadə etmək məsləhət görülür (saman ola bilər). Nəticədə qarışıq bir neçə ay ərzində çürüyür.\nŞam qabığı ilə mal-qara - qaydalar\nMulching üçün iynəyarpaqlı ağacların qabığı giləmeyvə kolları və çoxillik bağ bitkilərinin işlənməsi üçün əlverişlidir. Belə malç mükəmməl su keçir və beləliklə, buxarlanmasına imkan vermir. Nəmin qorunması sayəsində bitkilərin kökləri qurumuş deyil. Yadda tutmaq lazımdır ki, torpağın malçlandırılması üçün qabığın istifadəsi bitkilərin azot və fosfor əldə etməsinə mane olur. Buna görə də əlavə olaraq azot və fosfor konsentratları ilə torpağı dölləşdirmək lazımdır.\nBağbançılar başqa bir çəmən və karton və ya qalın kağızdan başqa bir təbəqə üçün belə bir meyvənin altına qoyma qaydasını götürürlər. Qabıq və özü yataqları alaqlardan mükəmməl qoruyur və bu materiallarla birlikdə qoruyucu təsir yalnız artır. Torpağın qabıq ilə malçlanması payız dövründə həyata keçirilməlidir. Digər bir qayda: bu malç kol və ya ağac qabığına toxunmamalıdır. Bu, ərimək dövründə korteksin aşağı salmasına səbəb ola bilər.\nTez-tez təcrübəsiz həvəskar bağcılar torpağın malçlandırılması, nə olduğunu və necə tətbiq edəcəyi barədə daha çox bilmək istəyirlər. Bu üsula belə bir maraq təəccüblü deyil. Torpağın malçlanması uzun müddət onun əlverişli təsiri ilə məşhurdur. Məhsullar bir neçə dəfə artırılır və bitki baxımı asanlaşır, çünki malç istifadə tez-tez suvarma tələb etmir.\nÇiçək kalateya - tropik bitki üçün qayğı üçün məsləhətlər\nMonarda - açılış və açıq yerdəki qayğı\nPomidor üçün sitrat\nBir gül yarpağında qara nöqtələrə necə davranmaq olar?\nKohlrabi - əkinçilik və qayğı\nTəbiətdəki dəniz üslubunda fotoşəkil çəkmək\nNiyə mədədən yatmırsan?\nBiznes əlaqələrin prinsipləri\nKlematisin kəsilmə ilə çıxarılması\nPostpartum depressiya - nə ediləcək?\nGümüş təmizləyici vasitələr\nPenelope Cruz, Ricky Martin və başqaları Gianni Versace haqqında seriyanın premyerasında\nNə gül buketini xəyal edirsən?


Maaşlar nə qədər artıb? | marja.az\nMaaşlar nə qədər artıb?\nDünən məlumat yayıldı ki, Nazirlər Kabineti “Dövlət büdcəsindən maliyyələşdirilən müəssisələrdə (Azərbaycan Milli Elmlər Akademiyasının (AMEA), AMEA-nın Naxçıvan və Gəncə bölmələrinin tabeliyində olan elmi müəssisə və təşkilatlar istisna olmaqla) çalışan işçilərin əməyinin ödənilməsinin Vahid Tarif Cədvəli”ndə dəyişikliklər edib.\nDəyişikliyə əsasən, əməyin 1, 2, 3 və 4-cü ödənilmə dərəcələrinə müvafiq olaraq 130 (əvvəl 116), 132 (əvvəl 121), 134 ( əvvəl 126) və 136 (əvvəl 132) manat aylıq tarif (vəzifə) maaşı müəyyən edilib. Bu dəyişikliyə əsas minimum əmək haqqının 116 manatdan 130 manata qaldırılması olub. Beləliklə də, 2018-ci ilin yanvarın 1-dən etibarən dövlət büdcəsindən maliyyələşən təşkilatlarda işləyən və 1, 2, 3 və 4-cü tarif dərəcəsi ilə maaş alanların aşağı əmək haqları 4 manatdan 14 manatadək artıb.\nİqtisadçı Qubad İbadoğlu burda 2 məqama diqqəti cəlb etmək istəyir:\n"Birincisi, vahid tarif cədvəli 19 dərəcədən ibarətdir. Vahid tarif cədvəli üzrə ödəniş dərəcələri ixtisas tələbləri və iş stajı ilə fərqləndirilir. Məsələn. Ali məktəblərdə dosentlər iş stajından asılı olaraq 14-16 dərəcə ilə, professorlar isə 16-18 dərəcə ilə əmək haqqı alırlar. Hazırkı artım yalnız 1, 2, 3 və 4-cü dərəcə ilə aşağı əmək haqqı alanlara şamil olunur. Bu isə o deməkdir ki, 5-ci və ondan yuxarı olan bütün dərəcələr üzrə əməyin ödənişində dəyişiklik olmayacaq.\nİkincisi, AMEA, AMEA-nın Naxçıvan və Gəncə bölmələrinin tabeliyində olan elmi müəssisə və təşkilatlar istisna edilməsi onlarda əməyinin ödənişinin Vahid Tarif Cədvəlinin fərqli olması ilə əlaqədardır. Belə ki, həmin müəssisə və təşkilatlarda çalışanlara Vahid Tarif Cədvəlinin 1-ci dərəcəsi üzrə 145 manat ödənildiyinə və bu məbləğ də minimum əmək haqqının hazırkı səviyyəsindən (130 manatdan) yüksək olduğuna görə, son dəyişikliklər onlara şamil olunmur".\nİqtisadçı Qubad İbadoğlu qeyd edib ki, Nazirlər Kabinetinin qərarı 3 səbəbdən ədalətli hesab oluna bilməz. Birincisi bu artım Vahid Tarif Cədvəlinin yalnız aşağı 4 dərəcəsini əhatə edir. İkincisi ilk 4 dərəcəyə şamil olunan artımın məbləği hətta rəsmi inflyasiyanın dəyərsizləşdirdiyi 12,9 faizi belə əvəzləmək iqtidarında deyildir.\nÜçüncüsü ötən il qeydə alınan 12,8 faiz ümumi, o cümlədən ərzaq məhsulları üzrə 16,4 faiz xüsusi inflyasiyanın nəticəsində əmək haqqının dəyərsizləşməsi yalnız aşağı tarif dərəcələri üzrə deyil, bütün səviyyələrdə müşahidə olunub. Belə olan halda da artımın cüzi olsa da yalnız ilk 4 pilləyə şamil olunması və digər 15 dərəcəni inflyasiyadan qorumaq üçün indeksləşdirmənin aparılmaması sosial cəhətdən ədalətli sayıla bilməz.


Valyuta məzənnəsi Sri Lanka rupisi (LKR) Qədər Surinam dollar (SRD) Forex valyuta bazarında yaşamaq\nFOREX valyuta məzənnələri yeniləmə: 14/11/2019 14:43\nSri Lanka rupisi - Surinam dollar İndi Forex valyuta bazarında qiymət 14 Noyabr 2019\n14:43:16 (59 saniyə forex dərəcəsi yeniləmə)\n1 LKR = 0.04 SRD\n1 SRD = 24.19 LKR\nForex birjasında 1 Sri Lanka rupisi vermək lazımdır 0.04 SRD. Hər 30 saniyədə bir dəfə Sri Lanka rupisi məzənnəsi yenilənir. Sri Lanka rupisi məzənnəsi onlayn olaraq göstərilir. Mövcud məzənnə saytda mümkün qədər tez mövcuddur.\nForex ticarət chart Surinam dollar - Sri Lanka rupisi yaşamaq, 14 Noyabr 2019\nForex ticarət chart Sri Lanka rupisi Qədər Surinam dollar yaşamaq, 14 Noyabr 2019\nSri Lanka rupisi dəki Sri Lanka rupisi məzənnə cədvəlindən Surinam dollar istifadə edin. Səhifənin yuxarısındakı qrafik məzənnə dəyişikliklərini izləməyinizi asanlaşdırmaq üçün yaradılmışdır. Sri Lanka rupisi ın böyüməsi və ya düşməməsi Forex cədvəlində ən çox nəzərə çarpır. Diaqramdakı göstərişlərdən tam Sri Lanka rupisi Surinam dollar məzənnəsi üçün istifadə edin.\nÇevirmək Sri Lanka rupisi Qədər Surinam dollar Sri Lanka rupisi Qədər Surinam dollar Valyuta məzənnəsi Sri Lanka rupisi Qədər Surinam dollar məzənnə tarixi\nOnline ticarət Sri Lanka rupisi (LKR) üçün Surinam dollar hazırda\nHər dəqiqə məzənnəni izləyirik. -0.0000 SRD - Sri Lanka rupisi ndakı dəyişiklik (LKR >) bu dəqiqə Surinam dollar nisbətinə endirin. Saytda hər dəqiqə üçün Sri Lanka rupisi nı Surinam dollar 10 dəqiqə göndərmək üçün bir cədvəl göstərilir. Bu səhifədəki cədvəldə 10 dəqiqə məzənnə məlumatlarına baxın.\nOnline ticarət Sri Lanka rupisi (LKR) üçün Surinam dollar son saat ticarət\nValyuta məzənnəsini saatdan saata göstəririk. Sri Lanka rupisi da Surinam dollar saat dəyişməsi - -0.0000 SRD. Son saatlardakı məzənnələrin tarixi cədvəldə göstərilmişdir. Saytda saat dərəcəsi ilə məlumatların rahat yerləşdirilməsi.\nOnline ticarət Sri Lanka rupisi (LKR) üçün Surinam dollar Bugünkü trend 14 Noyabr 2019


Memarlıqda yeni tipli binaların – məscid, mədrəsə, türbə, karvansara və s. tikilməsi əsas xətt oldu. Məhz həmin dövrdən başlayaraq Azərbaycanda İslam memarlığı və İslam sənəti sürətlə inkişaf edir, bir-birindən gözəl və bənzərsiz sənət nümunələri yaradılırdı. İslam memarlığı İslamın əsas məqsədlərinə, hər şeydən əvvəl isə insanın nəzərlərini öz Xaliqi olan Allaha cəlb etmək məqsədinə yönəlmişdir.\nXüsusilə X-XII əsrlərdə Azərbaycan memarları zamanla ayaqlaşmağa çalışır, yerli tikinti materiallarını təkmilləşdirir, yeni dekor növləri tətbiq edir, yeni üsul və konstruksiyalar ixtira edirdilər. Azərbaycanın Bakı, Şamaxı, Beyləqan, Gəncə, Marağa, Təbriz kimi iri şəhərləri istedadlı memarların tükənmək bilməyən əməyi sayəsində çiçəklənir, məscid, minarə, mədrəsə kimi möhtəşəm abidələr ucaldılır, onların ətrafında müdafiə divarları və istehkamlar inşa edilirdi. Əslində isə dini memarlıqdakı bu fövqəladə yüksəliş Səlcuqlu imperatorluğu torpaqlarında İslamın yeni qızıl çağının nəticəsi olaraq meydana çıxırdı. Fəthlər zamanı Səlcuqlular ard-arda Xorasan, İran, İraq, Anadolu və Orta Şərqin digər ölkələrini, Alparslan və Məlik şah dövründə isə Azərbaycanı fəth etdi. Siyasi sabitlik, iqtisadi həyatın yaxşılaşması və mədəni fəaliyyətin davam etdirilməsi üçün ortaya çıxan şərtlər ölkədə memarlıq və bədii yaradıcılığın inkişaf etdirilməsinə təkan oldu. Səlcuqlular dövründəki ictimai və ideoloji inkişaf Azərbaycanın ortaq arxitektura xəttində ortaya çıxan bədii meyllərlə əks olunmuşdur. Bu dövrün əlverişli mədəni mühiti, əvvəlki əsrlərdən davam edən bədii və texniki təcrübə ənənələri yerli memarlıq və sənət məktəblərinin formalaşmasını təmin etdi. Aran, Təbriz, Naxçıvan, Şirvan və Abşeron memarlıq məktəbləri yarandı. Azərbaycan memarlıq məktəbləri arasında ümumi üslub yaxınlığı var idi. Müxtəlif nəbati ornamentlər və həndəsi fiqurlarla bəzədilmiş əzəmətli məscidləri, xanəgahları, türbə və məqbərələri görəndə İslam cəmiyyətlərində din ilə mədəniyyətin ecazkar sintezi, ayrılmaz vəhdətini duyur, dərk edirsən. Bu gün də Azərbaycanda İslam memarlığının təsviri və tətbiqi incəsənət abidələri öz etik və estetik əhəmiyyətini qoruyub saxlamaqdadır.\nİslam cəmiyyətinin mədəni cəhətdən inkişaf etməsində mühüm rolu olan müəssisələrdən biri də məsciddir. Məscidlər İslam memarlığının ən mühüm abidəsi, müsəlman şəhərlərinin ən möhtəşəm nişanəsi və əvəzolunmaz simvolu olaraq bilinməkdədir. Tamamən vəqf əsəri olan məscidlər ibadət, təlim-tərbiyə, məhkəmə, toplantı və bu kimi çox geniş funksiyalı fəaliyyətlərin icrası üçün istifadə edilirdi. Ümumi mənada isə İslam dinində müsəlmanların Allaha kütləvi və fərdi ibadətləri üçün nəzərdə tutulmuş memarlıq tikilisi olaraq namaz qılınan məkanı ifadə edir. Məscidlər xüsusi ərazilərdə dördbucaq kvadrat və ya düzbucaqlı, dairəvi ya da çoxbucaqlı, günbəzli və minarəli bina üslubunda tikilirdi. Bir çox hallarda eninə və uzununa bərabər bölünmüş və tağlar vasitəsilə bir-birinə bağlanmış sütunlar üzərində inşa edilirdi. Adətən məscidlərin inşasında daha çox yerli inşaat materiallarından – bişmiş qırmızı kərpicdən, kubik və mərmərdən istifadə olunurdu. Sadə məscidlərdə ibadət zalı, imam otağı və dəstəmazxana nəzərdə tutulurdu, külliyələrdə (kompleks məscidlərdə) isə ibadət zalı ilə bərabər dəstəmazxana, hamam, mürdəşirxana, yolçuların istirahəti üçün müsafirxana, yeməkxana, mədrəsə, kitabxana, qiraət zalları, idarə otağı və s. bölmələr inşa edilirdi. Məscidlərin daxili interyeri müxtəlif çini və boya növlərindən istifadə edilməklə daha çox nəbati ornamentlərlə və həndəsi fiqurlarla bəzədilir, yazılarda Quran ayələrindən istifadə olunurdu.\nKəbə istiqamətində tikilən məscidlərin ibadət zalının qiblə yönünə doğru olan divarında mehrab adlanan boşluq qoyulurdu. Mehrabdan sağda, bir qədər yüksəkdə minbər qurulur, oradan vaiz dindarlara xütbə oxuyur, yaxud müraciət edirdi. Bəzi hallarda isə minbərdən solda vaiz üçün xüsusi kürsü quraşdırılırdı. Azərbaycan ərazisi orta əsrlərdən dövrümüzə qədər gəlib çatmış memarlıq nümunələri və mənəvi ruhumuzu bəzəyə biləcək bir sıra dini-tarixi abidələr ilə zəngindir. Naxçıvandakı Mömünə Xatun və Yusif ibn Quseyr türbələri, Şamaxı Cümə məscidi, Şirvanşahlar saray kompleksi, Bərdə və Gəncə İmamzadə memarlıq abidələri, Qarabağ abidələri və bu kimi bir çox əsər müxtəlif dövrlərdə ortaya çıxmış Azərbaycan İslam memarlığının sənət nümunələridir.\nXalqımızın tarixi varlığının bir hissəsi kimi Azərbaycan İslam memarlığı nümunələri əsrlər boyu şüurlarda əhatəli dünyagörüşü formalaşdıran, həyat tərzinə və davranış qaydalarına təsir edən əsas amil olmaqla bərabər, bu gün də bütün həmvətənlərimiz üçün əzəmətli mənəviyyat abidələri olaraq qalmaqdadır. Onsuz xalqın mədəniyyətini, mədəniyyət tarixini tam dolğunluğu ilə dərk etmək mümkün deyildir. Əsrlərdən bəri davam edən bu mənəvi ənənə sayəsində Azərbaycan İslam memarlığı daha da inkişaf edərək özünün yeni dövrünü yaşayır, tarixdən gələn bu misilsiz təcrübə ilə yeni-yeni əsərlər inşa edərək müasir və gələcək nəsillərə ərməğan edir.\nHits: 725 clicks


BDU-nun yeni rektoru kimdir? – Dosye » Xəbəri bizdən alın !\nXəbər verdiyimiz kimi, prezident İlham Əliyev Elçin Babayevin Bakı Dövlət Universitetinin rektoru təyin edilməsi haqqında sərəncam imzalayıb.\nBizimyol.info-un Qaynarinfo.az-a istinadən məlumatına görə, Babayev Elçin Səfəralı oğlu 1965-ci ildə Naxçıvan şəhərində dünyaya gəlib.\nFizika-riyaziyyat elmləri üzrə fəlsəfə doktoru, dosentdir. Bu günədək Azərbaycan Respublikasının Prezidenti yanında Elmin İnkişafı Fondunun icraçı direktoru olub, AMEA N.Tusi adına Şamaxı Astrofizika Rəsədxanasının (ŞAR) elmi işlər direktor müavini, “ŞAR Kosmik plazma və Heliogeofiziki problemlər” şöbəsi şöbəsinin rəhbəridir.\n1999-2000-ci illərdə BMT-nin Xarici kosmosun tədqiqi üzrə Vyana Ofisinin (UNOOSA) proqramı çərçivəsində bir il müddətində Avropa Kosmik Agentliyində (Hollandiya) tədqiqatçı alim kimi çalışarkən Yer ionosferində yayılan mikrodalğa uzunluqlu elekromaqnit dalğalarının ssintilyasiysının öyrənib. Transionosferik GHz tezlikli GPS siqnallarının ssintilyasiyasına heliogeofiziki şəraitin və digər fiziki faktorların təsiri bütün en dairələri üçün araşdırılmış, orta en dairələri üçün daha ətraflı tədqiq edilmiş və nəticələr Avropa Kosmik Agentliyində dərc olunub (E.S.Babayev, Scintillation of transionospheric radio waves. European Space Agency (ESA) Publication – EWP- 2064, ESA Publications Division: ESTEC Repro, Noordwijk, The Netherlands, 2000, 185 pages).\nGünəş-Yer əlaqələri və kosmik hava variasiyalarının geosferə təsirinin tədqiqi üzrə tədqiqatlar NASA-nın Beynəlxalq Heliofizika İli üzrə proqramına daxil edilib, ilk dəfə olaraq Günəş-Yer əlaqələri üzrə ixtisaslaşmış “Sun and Geosphere” beynəlxalq jurnalı (ilk baş redaktoru və hal-hazırda fəxri redaktoru Elçin Babayevdir) ŞAR-da nəşr olunub.\nO, 2005-ci ildə “Tərəqqi” medalı ilə təltif olunub.


Saleh bin Abdulla Hümeyd: Zati-aliləri, icazə verin, iki müqəddəs məscidin xadiminin, vəliəhdin və Nazirlər Şurası sədrinin, eləcə də Səudiyyə Ərəbistanı xalqının səmimi salamlarını, xoş arzularını Sizə yetirim.\nAzərbaycan parlamentinin sədrinə səmimi təşəkkürümüzü bildirmək istəyirik ki, bizə belə bir dəvət göndərdi və ziyarətimiz üçün çox yaxşı proqram hazırlandı. Səfərimiz çox maraqlı və səmərəli keçdi. Qəti əminik ki, bu, Sizin müdrik tövsiyələriniz və tapşırıqlarınız əsasında belə təşkil olunmuşdu.\nZati-aliləriniz yaxşı bilir ki, bizim səfərimiz ölkələrimiz arasında qardaşlıq və dostluq əlaqələrinin daha da möhkəmlənməsi işinə xidmət edir. Çox sevinirik ki, ölkələrimiz arasındakı əlaqələr artıq həyatın müxtəlif sahələrində, o cümlədən siyasi, iqtisadi, turizm, mədəniyyət və başqa sahələrdə inkişaf etməyə başlamışdır.\nMilli Məclisin sədri ilə danışıqlarımız çox səmərəli keçdi. Biz dostluq qrupu yaratdıq və razılaşdıq ki, parlament nümayəndə heyətlərinin mübadiləsini həyata keçirək, beynəlxalq təşkilatlarda fəaliyyətimizi əlaqələndirək. Bu səfərimiz zamanı Dağlıq Qarabağ münaqişəsi ilə bağlı Səudiyyə Ərəbistanı Krallığının sabit və qətiyyətli mövqeyini bir daha vurğuladıq. Əlbəttə, Səudiyyə Ərəbistanı Krallığının bu mövqeyi onun islami mövqeyindən irəli gəlir.\nAllah-təala Səudiyyə Ərəbistanı Krallığına belə bir şərafət qismət edib ki, məhz Qurani-Kərim orada nazil olub, islamın peyğəmbəri orada anadan olub və islamın müqəddəs ocaqları bu ölkədədir. Əlbəttə, Səudiyyə Ərəbistanı Krallığı bu şərafətlə fəxr edir və bu şərafətdən doğan məsuliyyətini, müsəlman qardaşları qarşısındakı məsuliyyətini də hiss edir. Səudiyyə Ərəbistanı Krallığının müsəlmanların problemləri ilə bağlı sabit və qətiyyətli mövqeyi məhz bundan irəli gəlir.\nBiz ölkəmizin iqtisadi vəziyyətindən və dünya miqyasındakı yerindən çıxış edərək, belə bir mövqe tuturuq. Eyni zamanda, ölkəmizin beynəlxalq forumlardakı yerindən də istifadə edərək bu mövqedəyik. Bu mənada ölkəmiz çalışır ki, onun mövqeyi həmişə haqq və ədalətin müdafiəsi mövqeyi olsun. Əlbəttə, mənim üçün çox xoşdur ki, zati-alinizin hüzurundayam. Mənə verilən belə gözəl fürsətdən sui-istifadə edib söhbəti uzatmaq istəmirəm. Amma çox istərdim ki, Sizin hüzurunuzda saatlarla olam.\nMən bir daha vurğulamaq istəyirəm ki, Azərbaycan xalqının qədim tarixi, zəngin adət-ənənələrə malik olması ilə biz də fəxr edirik. Biz Sizin müdrik rəhbərliyinizlə Azərbaycana, xalqınıza daha böyük irəliləyiş və tərəqqi arzulayırıq. Çox sağ olun.\nHeydər Əliyev: Sizin çox dəyərli sözlərinizi yüksək qiymətləndirirəm. Mən də bu sözləri demək istəyirdim. Amma bu sözlərin hamısını dediniz. Elə bil ki, mənim fikirlərimi oxudunuz.\nSaleh bin Abdulla Hümeyd: Zati-aliləri, bu, mənim üçün böyük şərəfdir.\nHeydər Əliyev: Amma bir neçə kəlmə demək istəyirəm.\nSəudiyyə Ərəbistanı ilə Azərbaycan arasında çox sıx dostluq əlaqələri var. Mənim Səudiyyə Ərəbistanına səfərimdən sonra bu əlaqələr daha da inkişaf edib, genişlənibdir. Biz buna çox şadıq. Bu əlaqələr bütün sahələri əhatə edir. Mən çox şadam ki, bütün sahələrdə biz dostluq edirik.\nSəudiyyə Ərəbistanı böyük tarixə malik olan dövlətdir. İslamın peyğəmbəri də orada anadan olub, Qurani-Kərim də orada yazılıbdır.\nBeləliklə, Səudiyyə Ərəbistanı bütün islamiyyətin köküdür. Biz müsəlmanıq və müsəlmanlığımızı qoruyub saxlamışıq. Baxmayaraq ki, elə şəraitdə yaşamışıq ki, bu, mümkün deyildi. Müsəlman kimi biz həmişə Səudiyyə Ərəbistanına hörmət edirik, əlaqələrimizi daha da genişləndirmək istəyirik və bu əlaqələrdən daha da səmərəli istifadə etmək istəyirik. Çünki bütün sahələrdə əməkdaşlıq var. Amma onların böyük nəticələri yoxdur. Lazımdır ki, bizim əməkdaşlığımız daha da sıx olsun və konkret nəticələr versin. Düşünürəm ki, siz də belə fikirdəsiniz.\nSəudiyyə Ərəbistanında bizim tələbələr oxuyur. 30 tələbənin oxuması çox yaxşı haldır. Orada Azərbaycandan 180 həkim işləyir.\nSaleh bin Abdulla Hümeyd: Səudiyyə Ərəbistanının bəzi sərmayədarları da Azərbaycanda fəaliyyət göstərir.\nHeydər Əliyev: Bəli. Amma biz istərdik ki, bu sərmayələr daha da çox olsun. Çünki bizdə buna imkanlar var. Yaxşı olar ki, siz sərmayənizi burada işə qoyasınız, nəinki başqa yerdə.\nSaleh bin Abdulla Hümeyd: Ona görə də biz bu gün İqtisadi İnkişaf Nazirliyində olduq və bu məsələləri nazirlə müzakirə etdik. Bizim Şura Məclisinin bəzi üzvləri biznesmendirlər. Onlar da bizim söhbətimizdə iştirak etdilər və bu məsələlər barədə fikir mübadiləsi apardılar.\nHeydər Əliyev: Çox məmnunam. Əməkdaşlıq inkişaf etməlidir. Biz daha da yaxın olmalıyıq. Bizim əlaqələrimiz sarsılmazdır.\nMən Məkkədə, Mədinədə oldum. Məkkədə heyrətamiz bir mənzərə gördüm. Sizin İslam dini qarşısında böyük xidmətiniz ondan ibarətdir ki, bütün çətin dövrlərdə Məhəmməd peyğəmbərin qəbrini qoruyub saxlamısınız, Qurani-Kərimi qoruyub saxlamısınız və hamısını dünyaya bəxş etmisiniz. İndi o saraylar çox zəngindir. Bəlkə də bir milyon, iki milyon insan bu saraylarda, eyni vaxtda namaz qılır.\nSaleh bin Abdulla Hümeyd: Zati-aliləri, binanın özü bir milyon adamın namaz qılmasına imkan verir. Amma binanın, məscidin ətrafındakı sahə ondan da artıq adamların namaz qılmasına imkan verir.\nHeydər Əliyev: Çox yaxşı. Mən bunları görəndə düşündüm, Səudiyyə Ərəbistanı indi zəngin dövlətdir. Amma keçmişdə belə zəngin olmayıbdır. Zəngin olmadığı dövrdə oranı qurub, yaradıb və mühafizə edibdir.\nSizin dövlətiniz, hörmətli kral çox iş görübdür. Mən bunu yüksək qiymətləndirirəm. Xahiş edirəm, mənim səmimi salamlarımı, əziz dostum krala çatdırasınız, Şura Məclisinə çatdırasınız, orada bütün islam hümmətindən olan adamlara çatdırasınız. Mən sizin parlamentə, onun işinə çox yüksək qiymət verirəm, görünür, çox yaxşı işləyirsiniz. Sizə təşəkkür edirəm. Çox sağ olun.\nSaleh bin Abdulla Hümeyd: Zati-aliləri, mən və həmkarlarım doğrudan da böyük fəxarət duyuruq ki, Siz bizim ölkə haqqında ürəkdən gələn belə xoş sözlər deyirsiniz.\nBizim kral həzrətləri hətta kral titulundan imtina edərək, iki müqəddəs məscidin xadimi titulunu üzərinə götürübdür. Döğrudan da Səudiyyə Ərəbistanı Krallığı həmin o iki müqəddəs məscidə xidmət etməklə, ümumən, islam dininə, xalqlarına xidmət etməklə böyük fəxr duyur.\nZati-aliləri, bu hədiyyə Kəbənin üstünə örtülmüş kisvanın bir parçasıdır. Oradan Sizə gətirilibdir. Bu, çox qiymətli hədiyyədir. Bu isə ərəb qəhvəsi içmək üçündür. Xalis qızıldan hazırlanmış dəstdir.\nHeydər Əliyev: Təşəkkür edirəm. Çox sağ olun.\nSaleh bin Abdulla Hümeyd: Zati-aliləri, Allah amanında qalın, Sizə minnətdarıq.\n"Azərbaycan" qəzeti, 8 iyun 2003-cü il.


Əhali arasında dini maarifləndirmə tədbirləri davam etdirilir/ » INFORM.az - Information Portal\nINFORM.az » Din » Əhali arasında dini maarifləndirmə tədbirləri davam etdirilir/\nƏhali arasında dini maarifləndirmə tədbirləri davam etdirilir/ FOTO\nDünən Mənəvi Dəyərlərin Təbliği Fondunun dəstəyi və Lənkəran rayonu Şağlaser kənd məscidi dini icmasının təşkilatçılığı ilə həyata keçirilən “Milli-mənəvi dəyərlərimizin qorunmasında gənclərin rolu” adlı layihə çərçivəsində rayonun Şağlaser kənd kitabxanasında maarifləndirici tədbir keçirilib.\nTədbirdə Dini Qurumlarla İş üzrə Dövlət Komitəsinin (DQİDK) Lənkəran bölgəsi üzrə şöbəsinin əməkdaşları Emin Həmidli, Tacəddin Sadıqov, Şağlaser kənd kitabxanasının müdiri İldırım Paşayev, Şağlaser kənd ümumi orta məktəbinin direktor müavini Mircəfər Paşayev, dini icma sədri Ruhulla Ruhullayev və kənd ictimaiyyətinin nümayəndələri iştirak edib.\nİnform.az-ın xəbərinə görə, tədbiri giriş sözü ilə açan DQİDK-nın Lənkəran bölgəsi üzrə şöbəsinin əməkdaşı Emin Həmidli çıxışında dini radikalizm və onun fəsadları, eləcə də radikal dini cərəyanlar haqqında ətraflı məlumat verərək, dini radikalizmə qarşı mübarizədə elm və təhsilin əhəmiyyətini vurğulayıb.\nE.Həmidli qeyd edib ki, bu tədbirlərin həyata keçirilməsində əsas məqsəd gənclərin dini radikalizm, ekstremizm və digər mənfi işlərdən qorunması, milli-mənəvi dəyərlərin və vətənpərvərliyin təbliğ olunmasıdır.\nŞağlaser kənd kitabxanasının müdiri İldırım Paşayev çıxışında gənclər arasında dini radikalizm, ekstremizmə qarşı mübarizə məqsədilə keçirilən tədbirlərin müstəsna əhəmiyyəti olduğunu bildirib.\nŞağlaser kənd ümumi orta məktəbinin direktor müavini Mircəfər Paşayev, dini icma sədri Ruhulla Ruhullayev və digərləri çıxışlarında gənclərin zərərli vərdişlərin, dini radikalizmin təsiri altına düşməmələri üçün təhsilin və maarifləndirmənin önəmini diqqətə çatdırıblar.\nSonda Dini Qurumlarla İş üzrə Dövlət Komitəsinin (DQİDK) sifarişi ilə çəkilmiş “Vəhdət qanımızdadır” adlı sənədli film nümayiş olunub, iştirakçıları maraqlandıran suallar cavablandırılıb.


“APOEL “Real”a 2 qol vurmuş komandadır” – Qurban Qurbanov – SumqayitXeber.Com\n“APOEL “Real”a 2 qol vurmuş komandadır” – Qurban Qurbanov\nAvqust 14, 09:03 • 740\n“Qarabağ”ın baş məşqçisi Qurban Qurbanov Çempionlar Liqasının III təsnifat mərhələsində Kiprin APOEL klubuna 0:2 hesabıyla uduzaraq mübarizəni dayandırdıqları görüşdən sonra mətbuat konfransı keçirib.\n“Qafqazinfo” xəbər verir ki, 47 yaşlı mütəxəssis əvvəlcə matçı şərh edib.\n“Əfsuslar olsun ki, uduzduq. Hərçənd, qalib gəlməyi çox istəyirdik. Ancaq futbolda bəzən düşünmədiyin nəticələr olur. Qapımız qarşısında qol epizodları çox olmadı. Ancaq bizdə yüdəyüz imkanları çox oldu. Futbolçularımıza təşəkkür edirəm. Oyunda həyəcan vardı. Çox istəyirdim ki, turnidə çıxışımızı davam etdirək. Ancaq bu, alınmadı. Belə hallarda düzgün düşünməyi bacarmalıyıq. Azarkeşlərimizə də təşəkkür edirəm. Onları üzgün yola saldığımız üçün məyusuq”.\n– Bugünkü oyununuz da sizi qane etdi?\n– Bəlkə futbola fərqli baxırıq. Rəqibi itirəcəyi heç nə yox idi. Belə pressinq edən komandaya qarşı səhvlərimiz oldu. Oyunumuz heç də pis alınmadı. Rəqib qol epizodlarını heç nədən yaratdı. Oyunumuzdan razı qaldım.\n– Oyunda ağır təsir bağışlayan Simeon Slavçevi Dani Kntanayla daha tez əvəvləmək olmazdı?\n– Slavçevin yaxşı qol epizodları oldu. O, heç də pis deyildi, aktiv idi. Dəyişiklik normal vaxtda idi. Tam deyə bilmərəm ki, əvəzləməni tez etmək lazım idi, ya yox. Əlbəttə, məğlubiyyət olanda suallar çox olur. Çalışdıq ki, oyunun gedişatına uyğun qərarlar verək.\n– Ehtiyat skamyanızın zəif olması sizi narahat etmir?\n– Bizdə iki futbolçu zədəlidi. Əvvəl də demişdim ki, iki futbolçu transfer etmək fikrimiz var. Zədəlilərimiz sağlam olsaydı, qüvvəmiz daha böyük olardı.\n– Avroliqanın pley-off matçınadək çempionatda ilk tur var. Bunu təxirə salmaq üçün PFL-üə müraciət etmək fikriniz var?\n– İndi vaxtımzı azdı. Verdiyimiz qərar düzgün olmalıdı. Təxirə salmağı yox, matçın vaxtını dəyişdirmək haqda müraciət edə bilərik.\n– APOEL yeni baş məçqisindən başqa nəylə sizi təəccübləndirdi?\n– Bu komanda təcrübəsiylə təəccübləndirdi. Onlar qrupda neçə illərdir çıxış edir. Əslində, təcrübəsinə görə təəccübləndirmədi, sadəcə, narahatçılıq vardı. APOEL “Real”a 2 qol vurmuş komandadır. Belə güclü rəqiblə matçda yetərincə qol epizodları yaratdıq. Futbol sürprizlə doludu. Bu gün uduzmuşuq, rəqibi təbrik etməliyik.\n– 0:2-dən sonra, xüsusilə Riçard Almeydan qırmızı vərəqə alanda futbolçularınız dünyanın sonu kimi davrandılar. Bu ruh düşkünlüyünü bir həftəyə aradan qalıdrmaq çətin olmayacaq?\n– Almeydanın epizodu texniki səhv idi. Desəm ki, bilə-bilə səhv etdi, düzgün olmaz. Əlbətttə, 0:2 hesabıyla uduzan komandanın futbolçularında narahatçılıq olur. Məşqçi heyəti, rəhbərlik olaraq futbolçuların tam olaraq yanında olmalıyıq. Çünki həm çempionat, həm də pley-off matçlarımız vacibdi. Pley-offda iştirak edən komanda zəif ola bilməz.\n– İtkiləriniz də var. Bir həftə sonra nə gözləyək?\n– Həmişə ümidli olmalıyıq. Rəqibdən asılı olmayaraq. Bir şeyi deyə bilərəm ki, məsliyyətlə hazırlaşmağa çalışmalı, işimizə ciddi yanaşmalıyıq. Məğlubiyyət ola bilər, ancaq qalibiyyət də gələcək. Bu istəklə yaşamalıyıq. Pis oyunlarımız da olub, yaxşı oyunlarımız də. Sevincli günlərimiz daha çox olub. Futbolçularıma inanıram, güvənirəm. Düşünürəm ki, qarşıdakı matçlarda daha yaxşı çıxış edəcəklər.


Neftsiz Azərbaycan: Bizi nə gözləyir? – Fikrət Yusifovun şərhi\nEnergetika 18 Avqust 2015 11:44 (UTC+04:00)\nFikrət Yusifov - İqtisad elmləri doktoru, professor\nDünya bazarlarında neftin qiymətlərinin ucuzlaşması bəzi "həvəskar" yazarların qol-qanadını açıb. Baş verən proseslərin mahiyyətini yetərincə dərk edə bilməyənlər vəziyyəti "mütəxəsis" kimi şərh etməyə meyillənirlər. Biz Azərbaycan iqtisadiyyatında neft amili ilə bağlı söylənilən yalanları konkret faktlarla nə qədər ifşa etsək də, bu yalanları tırajlayanlar öz əməllərindən əl çəkmək fikrində deyillər.\nBu adamların işi-gücü kol dibində gizlənib yoldan keçən avtomobilə daş atan uşaqlar kimi hərdən mətbuata çıxıb beləcə "daş atmaq"dan ibarətdir. Amma gərək unutmasınlar ki, hansı yalanları uydurmalarından, cəmiyyətə hansı çaşdırıcı xəbəri ötürmələrindən asılı olmayaraq, biz bütün bunları ifşa etməkdə və kimin hara qədər iqtisadçı olduğunu göstərməkdə davam edəcəyik. Vətənimizi sevirik, dövlətimizə sarsılmaz tellələrlə bağlıyıq, ölkəmizin qısa zaman ərzində böyük iqtisadi inkişaf yolu keçərək regionda ən qüdrətli dövlətə çevrilməsindən qürur duyuruq. Kim bu nailiyyətlərə kölgə salmağa, görülən bənzərsiz işlərə qara yaxmağa, özündən rəqəmlər uydurub insanlarımıza doğru olmayan bilgilər verməyə çalışacaqsa, bunun cavabını dərhal alacaq. Bu adamlar əmin olsunlar ki, biz - "Ekonomiks" Beynəlxalq İqtisadi Araşdırmalar Birliyi olaraq dünyada gedən iqtisadi prosesləri yaxından izləməklə yanaşı, Azərbaycanın sosial-iqtisadi özəlliklərini dərindən təhlil edib ölkələr arasında paralellər aparmaq yolu ilə reallığın şəklini çəkməkdə davam edəcəyik. Özünün siyasi maraqlarından çıxış edən, eləcə də müxtəlif xarici dairələrdən gələn göstərişləri yerinə yetirmək həvəsinə düşənlərin cızma-qaraları, iqtisadiyyat adına uyğun gəlməyən "təhlilləri" nəzərimizdən yayınmır. İqtisadi sahəyə aid bütün xəbər və açıqlamaları diqqətlə izləyir, iqtisadçı qiyafəsində zühur edənlərin dilə gətirdiyi rəqəmləri qeydə alırıq. İstənilən bir uyğunsuzluq və ölkənin iqtisadi göstəricilərinin təhrif olunması kimi hallar müşahidə olunarsa, biz bütün bunlara, "Hər şeyi olduğu kimi göstərmək" kimi prinsipimizə uyğun şəkildə reaksiya verəcəyik.\nSon 10 ildən bir qədər artıq vaxt ərzində Azərbaycanın inqilabi sıçrayışla əldə etdiyi iqtisadi nailiyyətlərdən beynəlxalq maliyyə qurumlarının hesabatlarında açıq və aydın şəkildə bəhs olunur. Xarici təşkilatların hesabatlarına istinad etməyi sevənlər buyurub həmin sənədlərə nəzər sala bilərlər. Əslində bu adamlar Azərbaycanın haradan hara gəldiyini hamıdan yaxşı görürlər. Yəqin Heydər Əliyev hakimiyyətinə qəpiyə möhtac bir büdcə qoyub getdiklərini də unutmayıblar. Sadəcə bir missiyaları var ki, onu yerinə yetirmək xatirinə istənilən yalanın altından imza atmağa hazırdırlar. Bu missiya hər şeyi qara rəngdə təqdim etmək, görülən işlərə kölgə salmaq, insanlara həqiqətə uyğun olmayan informasiyalar ötürmək və ölkəni guya fəlakətlər gözlədiyinə dair təsəvvürlə yaratmaqdan ibarətdir. Belə bir missiyaya "könül verən"lər öz çirkin niyyətlərini nə yolla olursa olsun reallaşdırmağa çalışırlar. Lakin anlamırlar ki, tutduqları yol əslində onların özlərini bataqlığın dərinliklərinə aparır. "Neftin qiymətləri düşür və bu səbəbdən Azərbaycan iqtisadiyyatı çökəcək, onun maliyyə bank sistemi tam iflasa uğrayacaq" kimi heç bir məntiqə və ağıla sığmayan çağrışlar da göstərir ki, bu adamlar adi riyazi hesablamaları belə düzgün apara bilmirlər. Ortada konkret rəqəmlər var və onları təkzib etmək, gizlətmək mümkün deyil.\n2004-cü ildən başlayaraq son 11 il ərzində Azərbaycan dünya miqyasında iqtisadi və sosial baxımdan ən sürətlə inkişaf edən ölkə hesab olunur. Bu müddət ərzində onun Ümumi Daxili məhsulu 3,4 dəfə, sənaye istehsalı 2,7 dəfə, valyuta ehtiyatları isə 28 dəfəyə qədər artmışdır. Göstərilən dövrdə ölkədə orta aylıq əmək haqqı 5,7 dəfə, orta aylıq pensiya 9,2 dəfə artmışdır. Bu illər ərzində 2900 məktəb binası, 560 tibb ocağı tikilib və əsaslı təmir edilib. 41 olimpiya idman mərkəzi, 30 gənclər mərkəzi yaradılıb. 11 il ərzində yüzlərlə yeni istehsal və emal müəssisələri açılmış, 1 milyon 300 mindən artıq yeni iş yerləri yaradılmışdır ki, bunun da 1 milyona qədəri daimi iş yerləridir.\n2014-cü ilin yekunlarına görə, Azərbaycanın qeyri-neft sektorundan ixracın həcmi 1,8 milyard ABŞ dollarına yaxın olmuşdur. Bəli, bu rəqəm bizim ümumi ixracımızın 8,0%-nə bərabərdir və elə bu səbəbdən də ilk baxışda az görünür . Lakin son 10 ildən artıq bir vaxt ərzində hökumətin ölkədə qeyri-neft sektorunu inkişaf etdirməklə bağlı atdığı kardinal addımlar - Regionların sosial-iqtisadi inkişafına dair iki dövlət proqramının uğurla reallaşması, keçən ilin sənaye, cari ilin kənd təsərrüfatı ili elan edilməsi, sahibkarlığın inkişafına dövlət dəstəyinin artması və bütün bunların nəticəsi olaraq yerlərdə sürətlə sənaye məhəllələrinin yaradılması, aqroparkların qurulması, sonda qeyri-neft sektorundan ixracın həcminin böyük sürətlə artmasına gerçək zəmin yarada bilmişdir. Son 5 il ərzində Ümumi Daxili Məhsulun tərkibində qeyri-neft sektorunun payı 20%-ə qədər artaraq ümumilikdə 70%-ə yaxınlaşmışdır. Elə bunun nəticəsidir ki, son 5 ildə qeyri-neft sektorundan ixracın həcmi 65% artmışdır ki, bu da orta illik 13% artım deməkdir. Qeyri neft-sektorunun qısa zaman çərçivəsində belə sürətli inkişafı təcrübəsinə heç yerdə rast gəlinməyib. Bax, budur Azərbaycan iqtisadiyyatının bugünkü real durumu. Bu faktları, bu həqiqətləri heç kim təkzib edə bilməz. Bunu təkcə biz deyil, bütün dünya görür və etiraf edir. Unutmayaq ki, Azərbaycan bütün bu nailiyyətləri Ermənistanla müharıbə şəraitində olduğu bir dövrdə əldə edib. Bəli, neftin qiymətləri dünya bazarlarında bu günə qədər iki dəfəyə qədər aşağı düşüb və heç bir şübhə yoxdur ki, bu prosesi idarə edən nəhəng güclər qiymətləri bir qədər də aşağı sala və lazım bildikləri səviyyəyə endirə bilərlər. Lakin qiymətlərin aşagı düşməsi Ümumi Daxili Məhsulunda qeyri- neft sektorunun payı artıq 70%-ə yaxın olan və bu kursu xüsusi dövlət proqramları çərçivəsində aparan bir ölkə üçün hansısa "qorxulu perspektivlər" yarada bilməz. Neftin qiymətlərinin aşağı düşməsi gəlirlərimizi azaldacaq, ancaq bu, heç bir halda fəlakət sayıla bilməz. Biz artıq neft gəlirlərini kifayət qədər səmərəli istifadə etməklə qeyri-neft sektorunun inkişafında yüksək nəticələr əldə edə bilmişik. Azərbaycan hökuməti son 11 il ərzində elə neft gəlirlərinin də bir qismini bu məqsədə istifadə etməklə ölkə iqtisadiyyatının diversifikasiya edilməsi üçün elə bir möhkəm bünovrə yarada bilib ki, bundan sonra iqtisadiyyatın neftdən asılılığı getdikcə minimuma enəcək.


24 aprel, Papanın fitnəsi və Avropanın orta əsrlərə dönüşü...\n24 aprel, Papanın fitnəsi və Avropanın orta əsrlərə dönüşü... Siyasət\nBəs Xocalı, bəs "Holokost"...\nMəni də, çoxlarını da dərindən düşündürür ki, Artur Evans, Şliman kimi məşhur Qərb arxeoloqları qardaş Türkiyənin torpaqlarının altını üstünə çevirərək neçə min illər tarixi olan möcüzəli KritMinoy mədəniyyətini, əfsanəvi Troyanı, Efesi, ümumən qədim dünyanın yeddi möcüzəsindən üçünün qalıqlarını üzə çıxara bildikləri halda, nədən cəmi yüz illik tarixə şamil edilən uydurma erməni genosidinin əsl mahiyyətini aşkar edən bir alim, bir siyasətçi tapılmır? Özü də saxtakar tarixçilərin qələmlərinin min cür hiylə, fitnəfasad və şirnikləndirmələrlə sıfıra qədər qaşıya-qaşıya zorla yaratdığı "yüz illik saxta bir tarix".... Bəlkə əsl həqiqəti görmək, ya da göstərmək istəmirlər? Qardaş Türkiyənin, bütün türk dünyasının başlanmış intibahına saxta erməni genosidinin dəstəklənməsi ilə zəhər qatanlar görəsən öz vicdanı qarşısında hesabat verə bilirmi? Sualların yüz faiz bəlli cavablarını söyləməzdən əvvəl bir sıra konkret və analitik mülahizələrə müraciət edək. Bundan sonra nəticə çıxarmaq hər kəs üçün çox rahat olacaq.\nHər şeyin azı bir nədəni olduğu üçün türklərin erməniləri soyqırım (?) etməsinin də bir nədəni olmalı idi. Nədən? Çox maraqlıdır ki, bu gün dünyada səlahiyyət sahibi olan bir çox kimsələr ermənilərə qətiyyən sərf etməyən bu sualı nə özlərinə, nə də ermənilərə verir. Yox ki, sual yada düşmür, ona görə ki, türklərin erməniləri kütləvi qırmasını labüd etmiş əsaslı bir arqument tapılmır. Əgər arqument varsa, yüz il əvvəl də olubsa, türklər niyə dünyanın, ən azı keçmiş SSRİ-nin dayandığı zirvədən böyük sürətlə aşağı dığırlandığı vaxtlarda fürsətdən istifadə edərək Ermənistanla nəinki hər hansı irimiqyaslı müharibəyə, heç xırda-xuruş sərhəd toqquşmalarına belə rəvac vermədi? Ermənistan həmin "ara qarışıb məzhəb itdiyi" vaxtlarda Azərbaycana münasibətdə belə addımlara əl atdığı kimi, Türkiyə də Ermənistana eyni üsulları tətbiq edə bilməzdimi? Kreml çalxalanma içində öz hayında idi, Qorbaçov-Yeltsin dartışmasının nə ilə bitəcəyini dəqiq bilən yox idi. Belə bir zamanda Türkiyənin siyasətində erməni qanı içmək xisləti olsaydı bunu edərdi. Ən azı, 90-cı illərdə ermənilərin Naxçıvan kəndlərinə qarşı etdiklərinə cavab olaraq 1921-ci il Qars müqaviləsinin tələbləri əsasında Ermənistanı yerində oturtmaq üçün gərəkli bəzi ad-dımları ata bilərdi. Ancaq atmadı, bununla da qardaş Türk xalqı, müəyyən geosiyasi və beynəlxalq hüquqi normativ maneələrin olması ilə bərabər, heç vaxt erməni qanına susa-madığını, bu yanğının ona xas olmadığını bir daha nümayiş etdirdi. Eyni zamanda bu "əzabkeş" millətin başbilənlərindən soruşan yoxdur ki, 1915-ci ildə həqiqətən də çətin tarixi dönəm yaşayan qardaş Türkiyə hansı motivlə erməni millətinin timsalında özünə düşmən obrazı yaradaraq onların ucdantutma qırğınına başlamalı idi?!\nTarixi faktlar sübut edir ki, qardaş ölkənin zorən cəlb olunduğu Birinci Dünya Müharibəsində məqsədləri qətiyyən və qətiyyən ermənilərlə bağlı deyildi. Əksinə, Birinci Dünya Müharibəsinə fürsət kimi baxan ermənilər özləri idi və onların çirkin məqsədləri məhz Türkiyə ilə bağlı idi. Bu barədə bir qədər sonra...\nTarix yaratmaqda ermənilər kim, Türklər kim...\nAzı üç min il dövlətçilik tarixi, onlarla imperiyası olan Türk xalqının tarixini erməni tarixi ilə müqayisə etmək nə qədər çətin, eyni zamanda absurd olsa da, adi bir xatırlatma kimi bunu deməyə məcburuq. Azı üç min illik tarixdəki Türk kökənli dövlət və imperiyaların, bir ucu Çindən başlayıb Romaya qədər yürüş etmiş, Sibiri, Mərkəzi Asiyanı, Yaxın və Orta Şərqi fəth etmiş xalqın yaratdıqlarını bir-bir saymağa ehtiyac yoxdu. Türk xalqlarının bir neçə minillikdə neçə dəfə tarixi dönəmi dəyişdiklərinə dair sanballı tarixçilərin əlində böyük faktlar var. Bu qədər uzun və zəngin dövlətçilik tarixi yaşamış, yaratmış türk xalqı zatı-kökü bilinməyən və 1918-ci ilə qədər heç bir dövlətçilik rüşeymi yaratmamış ermənilərin nəyini qısqana bilər və bilərdi? Ermənilər say baxımından türk xalqlarına rəqib deyillər və olmayıblar, yaratdıqları dövlət qurumlarının sayına və tarixinə görə türklərin rəqibi deyillər və olmayıblar. Türklər dünya tarixini hər dəfə yeniləyən bir-birindən qüdrətli dövlət və imperiyalar yaratdıqca ermənilər yalnız və yalnız ya yaranmaqda olan bu dövlətlərin qılığına girməklə nələrsə əldə etmək, ya da dağılmaqda olan imperiyalardan nəsə qoparmaq kimi kəmfürsət məqsədlər haqqında düşünüblər. Şərqdən Qərbə, Cənubdan Şimala Avrasiya boyu yürüş edən türk sərkərdələrini və yenilməz türk dövlətlərini düşündükcə "erməniçiliyin" bu prosesdə nə qədər kiçik, görünməz və seçilməz bir vintcik olduğunu görməmək mümkün deyil. Qüdrətli tarixi türk axını prosesinin içində başını-gözünü bəzəmək və ona-buna böhtan atmaqla hansısa "erməni dövlətinin" rüşeymini formalaşdırmaq cəhdləri heç zaman bir nəticə verməyib, verə də bilməz. Tarixdəki türk dövlət və imperiyalarının bu günlərimizdəki real Türkiyə, real Azərbaycan qədər mübahisəsiz faktlar olduğuna dünyada heç kim şübhə etmir, ancaq ermənilər eramızdan əvvəl birinci minilliyin əvvəllərində indiki Türkiyənin ərazisində olmuş Urartu dövlətini mənimsəməyə nə qədər cəhd etsələr də, qədim Türkiyənin ??? ərazisində olmuş Mitanni dövlətinin Ani şəhərini özününküləşdirməyə çalışsalar da, çırpıntıları bir yana çıxmır. Çünki tarixi zorlamaq yox, onu çox çətin də olsa yaratmaq lazımdır - Türklər kimi...\nErmənilər özlərinə qədim dövlətçilik tarixi düzəltmək (?) üçün nələrə əl atmırlar? Bir gün eşitsəniz ki, xristianlıq rəsmən parçalanana qədər VII əsrdə Bizans taxtına saray çəkişmələri nəticəsində gəlib çıxmış iki erməni mənşəli hökmdara görə qüdrətli Bizans imperiyasını da erməniləşdirmək cəhdləri var, buna təəccüblənməyin. Qədim Urartunu, Mitanni şahlığını özününküləşdirmək istəyənlər üçün nəinki Bizansa, lap Vatikanın özünə də əl uzatmaq keçərlidir.\nFaktlar göstərir ki, dövlətçilik tarixi kontekstində türklər erməniləri özlərinə nə rəqib, nə də düşmən saya bilməz, bilməzdi və buna heç bir əsas yoxdur. Tarixçilər yaxşı bilir ki, əksinə, ən çətin tarixi dönəmlərdə ermənilər özləri üçün ən etibarlı təhlükəsizlik mühitini məhz türk dünyasının qanadları altında tapıblar. Baxın, V əsrdə öz separatçı baxışları ilə xristian dinində ilk parçalamanı ermənilər saldı, xristianlığa monofizitizm cərəyanı gətirdilər, İsa peyğəmbərin bəşəri mahiyyətini inkar edərək onu tək ilahiləşdirmək yolu tutdular. Nəticədə Bizans kilsəsindən qovuldular, bu vaxta qədər Sasani-Bizans müharibələrində Sasanilərin gizli əlaltıları kimi şərəfsiz bir mövqe tuturdularsa, bundan sonra ərəb-Bizans müharibələrində eyni missiyanı ərəblərin xeyrinə daşımağa başladılar. VII əsrin ərəb-müsəlman istilaları dövründə ermənilərə və onların dininə çox yumşaq və "yolaverici" münasibətin kökü də elə bunda idi. Dini bölücülük üzündən Bizansda bir neçə yüz il arzuolunmaz dini cərəyan daşıyıcıları kimi yumşaq təqiblər altında yaşayan ermənilər yalnız bundan sonra azad nəfəs aldılar.\nXI əsrdə xristianlıq rəsmən katolik və pravoslavlara bölünəndən az sonra Kiçik Asiyada, bu gün ermənilərin ən çox iddia etdikləri ərazilərdə türklərin qüdrətli Səlcuq dövləti yarandı. Qan-millət düşmənçiliyi var idisə, türklər o zaman onsuz da əli Bizansdan üzülmüş ermənilərin axırına niyə çıxmadı? Halbuki, həmin dönəmlərdə Şərqə ayaq açmış yırtıcı səlib yürüşçülərinin xeyrinə bir neçə dəfə tarixi satqınlığa yol verən erməni sərkərdələri buna əsas da yaratmışdılar. Ancaq istər səlcuqlar, istərsə də başqa türk xalqları "səlibçi xəyanətinə" görə bircə nəfər sadə ermənidən belə hesab sormadılar.\nOsmanlı türkləri İstanbulu tutandan sonra isə o ana qədər müxtəlif səviyyələrdə təhlükələrə məruz qalanların hamısı, hətta yəhudilər 1500-2000 illik təqibdən sonra Osmanlı İm-periyasının humanizminə sığındılar, ermənilər də bu sırada idilər. Türklərin erməniləri soyqırım etməyə ehtiyacları və niyyətləri var idisə, niyə bunu qüdrətli bir imperiya yaratdıqları XV, XVI, XVII, XVIII əsrlərdə etmədilər? Onda ki, türklərdən hesab sora biləcək bircə dünya dövləti belə yox idi. Əksinə, Türklər tarixin gedişini, Avrasiyanın geosiyasətini dəyişmiş, böyük coğrafi kəşfləri şərtləndirmək səviyyəsində yenilməz qüdrət sahibi idilər. İmperiyanın hüdudlarında yaşayan erməniləri son nəfərinə qədər təmizləməkdə türklərə kim, nə mane ola bilərdi? Osmanlı İmperiyasının əlinin üstündə bir yeganə əl var idi-Türkün humanizmi, dözümlülüyü, öz vicdanına tabeçiliyi... 4 əsr boyu hansısa bir millətin axırına çıxmaq fürsətinə göz yummuş, əksinə, bütün millətlərin mədəni kimliyinə və dövlət idarəçiliyində iştirakına yol açmış Osmanlı Türkləri nədən birdən-birə 1915-ci ildə dönüb ermənilərə düşmən oldular və kütləvi qətliam törətdilər? Normal və soyuq məntiqlə düşünən baş sahibləri buna inanarmı? Tarixi həqiqət başqadır.\nSadəcə zəifləmiş, taqətdən düşmüş bir imperiyanın çöküşünü sürətləndirmək, onun dağılmasından özünə pay tutmaq kimi düşmən xislət böyük bir od-alova çevrilərək erməniləri yandırdı. Bu od-alovun içində başqa millətlərdən, elə türkün özündən də minlərlə insan yanıb məhv oldu. 1915-ci il hadisələrinin əsl mahiyyəti bax, budur. Bu od-alovun təndir-kösövünü hazırlamaq işləri XIX əsrin 70-80-ci illərindən başlanmışdı. Osmanlı imperiyası ilə öz mənafeləri naminə silsilə müharibələr aparmış Çar Rusiyası 1878-ci il San-Stefa-no sülh müqaviləsinə xristian-ermənilərlə bağlı qızışdırıcı maddə saldıranda bir erməni fərqinə varmaq istəmədi ki, onları 350 il himayə gördükləri imperiyanın qəsdinə qaldır-maq istəyənlər hansı məqsədi güdür. Əksinə, oyunlara uydular, "dənizdən dənizə dövlət" xülyaları onları məst etdi, bir az daha irəli getdilər, Türkü çökdürmək yolu ilə özlərinə tarixdə heç vaxt olmamış dövlət yaratmaq xatirinə siyasi partiyalar, silah anbarları yaratma-ğa başladılar. Bir soruşan yoxdur ki, ermənilər özlərinin ilk siyasi partiyaları olan "Qnçak"ı, "Daşnaksütyun"u niyə Türkiyənin içində yox, Tiflisdə, İsveçrədə yaratmışdılar? Çünki qardaş Türkiyənin içinə misilsiz canlar yandıran od-alov daşımaq niyyətində idilər, Türkə arxadan zərbə vurmaq idi məqsədləri. Genosiddən dəm vuran ermənilər bir suala da cavab verməlidir: kilsə nə vaxtdan silah-sursat toplamaq yeri olub? Osmanlı dövlətinin hələ dimdik yerində durduğu bir vaxtda ermənilərin kilsəyə silah toplamasına xoşniyyətli əməl demək olarmı? Tarixi faktdır ki, ermənilərin daxildə vətəndaş müharibəsinə başlamaq üçün ilk hazırlıqları hələ XIX əsrin 90-cı illərindən başlamışdı. Osmanlı polisinin 1890-cı ildə Van vilayətindəki bir kilsədə apardığı axtarışlar nəticəsində aşkarlanmış çoxsaylı silah partiyası bu qəbildən olan faktlardan yalnız biridir. Ölkəni ciddi-cəhdlə vətəndaş müharibəsinə hazırlayan, başqa millətdən olanları öldürməyi planlamış bir xalq özünün də çoxsaylı itkilər verə biləcəyini əvvəlcədən bilməli idi. Əlində silah vətəndaş müharibəsinə qalxmış, ölkəni parçalamaq istəyən, xarici oyunlara alət olmuş qanunsuz silahlı dəstələri məhv etmək nə vaxtdan genosid sayılıb? Bütün bunlar ermənilərin illərdən bəri Türkiyənin başında gizli-gizli toxuduğu, nəhayət Birinci Dünya Müharibəsini fürsət bilərək "cin kimi şüşədən buraxdıqları" antibəşəri, cinayətkar, qanlı planların təzahürləri idi. Əslində Osmanlı başbilənləri bu əməllərə görə də ermənilərdən qisas almadılar, sadəcə erməniləri ölkəyə düşmən sayılan xarici qüvvələrin ələ keçirə biləcəyi sərhədyanı bölgələrdən daha iç regionlara köçürdülər ki, daxili və xarici düşmənlər birləşə bilməsinlər. 1915-ci ilin aprel hadisələrinin əsl mahiyyətinin daha bir ifadə forması budur. Əksini iddia edənlər məşhur "Malta istintaqının" materiallarını öyrənsinlər. Hansında ki, ingilislərin guya "erməni genosidinə" görə müqəssir bildikləri 144 nəfər gənc türk hökumət rəsmisini Malta adasında düz üç il istintaq etdilər və əməllərində erməni soyqırı-mını isbatlayan bir dəlil belə tapa bilmədikləri üçün hamısına bəraət verdilər.\nİnanmayanlar Türkiyənin təşəbbüs göstərdiyi birgə tarix komissiyasından ermənilərin niyə imtina etdiyini, ya da ermənilərin arxiv açılışından boyun qaçırmasının səbəblərini araşdırsınlar, yüz ildir genosid əlaməti kimi kütləvi məzarlıqlar axtaran ermənilərin rüsvayçı uğursuzluğuna diqqət yetirsinlər. Bunlar erməni toruna düşmüş kimi görünən Roma Papasının özü üçün də faydalı olardı. Milyonların qanı bahasına xristianlığın birliyini, gücünü qorumağa çalışan papaların məqsədli unutqanlığına cavab olaraq deyək ki, xristianlığı tarixdə ilk dəfə məhz və məhz erməni separatizmi parçalayıb. Bu fakt olmasaydı, bəlkə də indiyə qədər xristianlıq katolik, pravoslav, protestant bölgüləri olmayan bütov din halını saxlamış ola bilərdi?! Xristianlıq tarixinə ilk rüsvayçı zərbəni ermənilərin vurması-na rəğmən, "Türkiyə-Ermənistan sərhədlərinin açılmasını" tövsiyə etmək Papanın ya unutqanlığı, ya ruhi antitürk düşmənçiliyinin əlaməti, ya da xristianlıq dəyərlərinə bivec yanaşmasının göstəricisidir və hər halda, "Müqəddəs ataya" yaraşan iş deyil...\nTəəssüf ki, Roma Papası bütün Türk dünyası haqqında həqiqətə uyuşmayan ədalətsiz çıxışlarını davam etdirdi. Əslində papalıq tarixinə yaxından bələd olanlar indiki Papanın 500-1000 il əvvəlki sələflərindən heç nə ilə fərqlənmədiyinə, fərqlənə bilmədiyinə təəccüblənməz. Bu həmin papalardı ki, təkcə müqəddəs Quranın Avropa dillərində tərcümə olunduğu XI əsrdə islamı böyük təhlükə kimi görərək xaçlıların ilk səlib yürüşünə rəvac vermişdilər. O zaman papalar bütün Avropanı, qızıl-gümüş eşqilə alışıb-yanan Avropa rıtsarlarının başını "Qüdsü kafirlərdən təmizləyək" kimi aldadıcı fikirlə tovladılar. Əslində isə özləri Şərqdə böyük var-dövlət ələ keçirmək istəyən hərislər olmaqla, həm də xristian dininin keçirdiyi dərin ideoloji-xarizmatik böhranı başqa istiqamətlərə yönəltmək istəyirdilər. Tək bir səlib yürüşündə yola çıxardıqları üç yüz min rıtsarın cəmi 30 mini illər sonra Avropaya qayıda bildi. Bu həmin papalıq tarixidir ki, XII əsrin sonunda Səlahəddin Əyyubinin müsəlmanlar dövləti son səlibçiləri Qüdsdən qovub çıxarandan sonra buna dözməyən papanın ürəyi partlamışdı. Onlarla, yüzlərlə belə məlum faktdan sonra müasir Papanın əsl din xadiminə yaraşmayan bir formada erməni soyqırımı ifadəsini dilinə gətirməsi haqdan-ədalətdən dönmək deyilsə, bəs nədir? Papa Frensisin "bir çoxlarının soyqırım kimi tanıdığı hadisələr ermənilərin başına gəlib" deməsi nə diplomatiyadır, nə də ədalət, bu sadəcə heç bir əsası olmayan antitürk-islam düşmənçiliyi və ermənipərəstlikdir. Maraqlıdır ki, "XX əsrdə bəşəriyyət üç soyqırım yaşayıb" deyərək moizəsinə başlayan Papa, nədənsə, bu gün bütün dünyanın genosid kimi tanıdığı məşhur "Holokost"un adını çəkmir. Demə, Papanın qısqanclığı da var imiş və nəyin bahasına olursa olsun, vurğunu olduğu ermənilərin uydurma soyqırım iddialarına yəhudilərin timsalında şərik qoşmağa həvəsli deyilmiş. Yəqin istəyib ki, ermənilər ya guya genosidə məruz qalmış tək millət kimi, ya da ən öndə görünsünlər. Papanın "Holokost"a - yəhudi soyqırımına qısqanc yanaşmasının başqa tarixi səbəbi də var. Papa necə desin ki, tarixdə yəhudilərə qarşı ilk soyqı-rım və təqib siyasəti aparanlardan biri assuriyalılardan, babillərdən və selevkilərdən sonra məhz romalılar olub?! O romalılar ki, hətta yəhudi dininin də kökünü kəsmək istəyirdilər, İudeyanın adını dəyişib Filistin (müasir Fələstin), Yerusəlimin adını dəyişib Ayla Kapito-\nlina qoymuşdular. Papa üçün xoş olmayan faktdır ki, bütün bunlara qarşı yəhudi xalqı neçə il məşhur "Barkoxba" üsyanı sürdürmüşdü...\nİndi bildinizmi ki, Azərbaycan xalqının məruz qaldığı erməni təcavüzünü, Qarabağ faciəsini dilinə gətirmək istəməyən Papanın iç dünyasında nələr var imiş? Onun obyektiv ola bilməməsinin kökü də elə burada axtarılmalıdır...\n20 ildir Ermənistanın Azərbaycana davam edən təcavüzündən, Xocalı kimi bir şəhərin zülmlə yer üzündən silinməsindən, dinc əhalinin kütləvi qətliamından bir kəlmə də danışmayan Papa həzrətləri, maraqlıdır ki, niyə uydurma erməni genosidinə bu qədər məhrəmanə şəkildə himayədarlıq edir. Biz onun sonuncu genosid bəyanatına görə erməni lobbisinə 25 milyarda satıldığı barədə informasiyanı bir kənara tullamırıq. Ancaq onu da istisna etmirik ki, Papa dünya tarixində guya ilk genosid aktı kimi XX əsrin əvvəllərinə aid edilən erməni genosidini gündəmə pərçimləməklə xristianlığın öz tarixindəki, məhz papaların özlərinin əli ilə törədilmiş qanlı cinayət və kütləvi qətliamları nəzərlərdən yayındırmaq istəyir. Ancaq yox, mümkün deyil. Frensis kimi yüzlərlə papa, kardinal yığışsa da, XVI əsrdə Parisdə gecə ilə minlərlə hugenotun (protestant xristian) başının kəsildiyi, özü də bunun İsa peyğəmbərin işgəncə ilə öldürülmüş həvarilərindən birinin adı ilə adlandırılmış dəhşətli Varfolomey gecəsini tarixdən kimsə silə bilməz. Dini baxışlarına görə insanları kütləvi qırmaq genosid deyilmi? Papa Frensis deyə bilərmi ki, XIII əsrdə onun kimi papalardan birinin fitvası ilə Bizansa qarşı həyata keçirilmiş dördüncü səlib yürüşünün silahlıları ələ keçirdikləri Konstantinopolu külünə qədər necə və niyə yandırdılar, neçə min insanın, özü də özlərinin xristian qardaşlarının başını kəsdilər? Səbəb də o idi ki, bizanslılar Roma Papası kimi düşünmürdülər. Genosid başqa cür necə ola bilərdi? Bəlkə "cənab Papa" öz sələfi olan papaların XIV əsrin ilk illərində bellərinə özləri ağırlığında qılınc bağlayaraq islamın üzərinə guya din davasına, əslində isə kilsə xadimlərinin "qarnını otarmaq" üçün Şərqin qızıl-gümüşü dalınca göndərdikləri 10-16 yaşlı on minlərlə günahsız, zavallı avropalı uşağın faciəsinin insanlıq əleyhinə cinayət olmadığını sübut edəydi?..\nYenə "cəhənnəm", Papa açıq mövqe sərgilədi və bizlər bildik ki, dünənki keşiş Frensisin Türk dünyasına qarşı düşmən münasibəti o Papa olandan sonra da dəyişməyib. Ancaq 24 aprelə planlaşdırılmış saxta yüzillik yaxınlaşdıqca, Papadan fərqli olaraq, ikibaşlı genosid oyunu oynayanlar da meydana çıxır. Bunlar isə daha təhlükəlidir, çünki Papa Türk dünyasına zərbəni bu gün vurur, onlar isə illər sonra zərbə vurmaq üçün əlverişli mövqeyə keçən ehtiyat hücumçulardır. Konkretləşdirək. ABŞ-ın Ermənistandakı səfiri və BMT-nin Baş katibi uydurma genosidə göstərdikləri yanaşmalarla Papanın yaydığı ziyanlı xəstəlik viruslarının təsir dairəsində olduqlarını göstərdilər. ABŞ səfiri Riçard Mayls deyib ki, ABŞ Ermənisanla birlikdə Osmanlının son illərində 1,5 milyon erməninin qurban getmə-sindən kədərlənir. Eyni bəyanatı ABŞ Dövlət Departamentinin sözçüsü Mari Harf da deyib, bildirib ki:" Osmanlı İmperiyasının son dövrlərində 1,5 milyon erməninin öldürüldü-yünü və ya ölümə göndərildiyini tarixi gerçək olaraq qəbul edirik". Xüsusi nümayəndənin BMT Baş katibi Ban Ki Munun adından verdiyi bəyanat da ikibaşlı olmaqla ermənilərin mənafeyinə tam uyğunluğu ilə seçilir:"Ban Ki Mun Osmanlı İmperiyasında ermənilərin sıxışdırılmasını dəhşətli cinayət sayır". Diqqətlə fikir verin, söhbət bir neçə nəfər yox, 1,5 milyon ermənidən getdiyi kimi dünya ictimai fikrinə oturdulur. Demək, bu gün də olmasa, sabah ABŞ-ın müəyyən strukturları hadisəyə "genosid" adı qoyacaq və buna zəmin bu gün məqsədli şəkildə hazırlanır. Əks halda bu "1,5 milyon erməni" rəqəmi niyə xüsusi olaraq qabardılır? İndi məsələnin o biri tərəfinə baxaq ki, bu 1,5 milyon rəqəmi ABŞ dip-lomatlarının başına necə və nə zaman yeridilib? 1915-ci ildə Osmanlı İmperiyasında 1,5\nmilyon erməni necə yaşaya bilərdi? Əgər bu qədər erməni öldürüldüsə, sağ qalanlar heç olmasa bir milyona yaxın olmalı idi. Belədə həmin dövrdə Osmanlıda 2,5 milyon erməni-nin yaşadığını iddia etmək absurddur. Hətta dünyanın bütün dəlmə-deşiklərindən erməniləri sovet Ermənistanına toplamağa çalışan SSRİ rəhbərliyi ermənilərin sayını 3 milyona çatdıra bilmədisə, Osmanlı dövlətində 2,5 milyon erməninin yaşaması nə qədər real mülahizədir? Ötən yüz ildə ermənilər Türkiyə Cumhuriyyətində hər cür təminat altına alındıqları, ağ günə çıxdıqları, hətta dövlət vəzifələri aldıqları halda sayları niyə bu həddə çatmayıb? Deməli, Osmanlı dövründə nəinki 1,5 milyon erməninin öldürüldüyü, hətta bu qədər erməninin mövcudluğu ağ yalandır. Söz yox ki, bu cür ikibaşlı bəyanat verənlər bununla sabah soyqırım ifadəsini açıq mətnlə işlətmək üçün sadəcə zəmin hazırlayırlar.\nAtatürk demişdi, Heydər Əliyev dedi, İlham Əliyev tamamladı...\nFaktdır ki, bir vaxtlar saxta genosidi əsaslandırmaq üçün "yerin-göyün dərin qatlarından" tapıb quraşdırdıqları uydurma faktları dünya siyasətçilərinin və alimlərinin başına nisbətən asanlıqla yerləşdirə bilən ermənilər son iyirmi ildə möhkəm çətinliyə düşüblər. Dün-yanı azdırmaq taktikası daşa dirənib. Çünki düz bir əsrdən çox müddətdə öz ifrat yalanlarının heyrətləndirmə gücü ilə çox başları tovladıqları dövrdə qarşılarında tək Türkiyə Cumhuriyyəti var idi. Qalan Türkdilli toplumlar "qırmızı sovet sisteminin" içində səsiçıx-maz bir duruma salındıqları üçün rəhmətlik Atatürk tənhalıqdan doğan Türk yenilməzliyinin ən sərrast ifadəsini milyonlarla Türk gəncinin başına, ruhuna, mənəviyyatına, düşüncəsinə oturda bildi - "Türkün türkdən başqa dostu yoxdur". Bax bu şuar qardaş ölkəni cahan savaşlarından, solçu qüvvələrin ölkə boyu yaydığı saxta bərabərlik xülyalarının zəhərindən, PKK terrorunun qanlı səhnələrindən keçirərək bugünkü qüdrətli duruma gətirə bildi. Həm də indi Türkiyə bütün cahan boyu hətta ən mənəviyyatsız və ən cinayətkar üsullarla işləyən "erməni maşını" ilə mübarizədə tək deyil. Onun Azərbaycan kimi qardaşı və müttəfiqi artıq meydana atılıb. Böyük Atatürkün zamanında və daha sonralar dünyanı heyrətə salmış nəticələri olan "türkün türkdən başqa dostu yoxdur" şüarı da tək qalma-dı. Heydər Əliyevin "bir millət - iki dövlət" tezisi Atatürkün ideologiyasını "quşun ikinci qanadı" kimi tamamladı. Bundan sonra da proses yerində durmadı. İlham Əliyevin "bir millətin iki diasporu olmaz" bəyanatı, mübaliğəsiz desək, "hər iki qanadı sazlanmış quşun reaktiv güc mənbəyinə" çevrildi.\nRazılaşaq ki, Türkiyənin tək qaldığı dönəmlərdə saxta genosid sayıqlamalarını sağa-sola rahatlıqla fırladan ermənilər İlham Əliyevin "Türkiyənin nümayəndəsi burada yoxdu, ancaq mən burdayam" kimi vüqarlı və qardaşlıq borcuna sadiq bəyanatından sonra özlərini daha əvvəlki kimi rahat və "xəsilə düşmüş toy toğlusu" kimi hiss edə bilməzlər.\nBu gün artıq uydurma erməni genosidini tanıyan dünya parlamentlərinin sayının artım sürəti xeyli yavaşıyıb, əksinə, Xocalını tanıyan parlamentlərin sayı sürətlə artmaqdadır. Erməni lobbisinin rüsvayçı təsir dairəsinə düşmüş bəzi dünya prezidentləri, dövlət xadimləri əvvəllər uydurma genosid olayları barədə mülahizələri öz seçki platformalarına daha saymazyana və məsuliyyətsiz şəkildə daxil edirdilər. İndi onlar da dəyişib, daha ehtiyatlı ifadələr seçməyə çalışır, "erməni genosidi" sözünü işlətməkdən çəkinir, daha yumşaq ifadə ilə prosesi sadəcə yola verirlər. Obama da, Sarkozidə belə oldu, sonrakılar da belə olacaq. Çünki qarşılarında dünyanın artıq iqtisadi güc və enerji oyunçularına çevrilmiş Azərbaycanı və Türkiyəni görürlər, görməyə məcburdurlar, başqalarından fərqli olaraq, demokratiya oyunu ilə bu ölkələri içəridən qarışdıra bilmirlər.\nPul erməni lobbisindən, fitnə Papadan gəldi\nAzərbaycanla Türkiyənin qardaşlığı gücləndikcə Qərbin bir sıra dairələrinin uydurma erməni genosidini bir cəza çubuğu kimi əldə saxlamaq taktikası yavaş-yavaş zəifləyəcək, 1915-ci il barədə danışanda "faciəli hadisələr", "insanlığın fəlakəti" kimi ifadələrdən o yana keçə bilməyəcəklər. İndi XI - XII əsrlər deyil ki, Roma papalarının, gözəl Filipp, Aslan ürəkli Riçard, Barbarossanın birgə hökmlərilə səlibçi qoşun düzəldərək kiçik Asiyanın, Anadolunun bu başından girib o başından çıxsınlar. Həmin dövrlərin qaniçən sə-libçi dövlətləri kimi Anadolunun Türk-oğuz-səlcuq tayfalarının "gününü göy əskiyə bükə" də bilməzlər. Keçdi o dövranlar...\nƏslində müasir Türkiyənin dövlət siyasətinin özü də bəyan edir, gizlətmir ki, 1915-ci ildə həqiqətən bəşəriyyətin, Osmanlı təbəələrinin dəhşətli insanlıq faciəsi yaşanıb - hansısa millətin yox, məhz Osmanlı təbəələrinin faciəsi... Önldürülən, şikəst, talan edilən minlərlə Osmanlı təbəəsinin içində isə türk də, kürd də, yəhudi də, laz da, erməni də var idi. Bəlli dünya dövlətlərinin Türkiyənin içində hərəkətə gətirdiyi "qaniçən maşın" tək ermənilərə qarşı çevrilməmişdi, milli mənsubiyyətə görə heç bir fərq qoymadan qarşısında olan hər kəsi biçib keçirdi. Bu məlum tarixi həqiqətlərin qarşısında necə demək olar ki, hədəf kimi tək və yalnız ermənilər seçilmişdi? Qarşısındakını milli kimliyinə görə hədəf seçmək isə türkə deyil, erməniyə xas xislətdir. Dünya boyu "Türk diplomatı ovu"nun onlarla qurbanı hələ də yaddaşlardadı. Türklər bu ifrat millətçi terrorların birinə də analoji üsulla cavab vermədilər. Eyni vaxtda bir türk diplomatı ermənilər tərəfindən qətlə yetirilir, hansısa ölkənin parlamenti, ya da parlament komitəsi uydurma genosidi tanıyan qərar verirdi. Tarix göstərdi ki, bu ədalətsiz və ikili standart siyasətin ziyanı təkcə biz Türk dünyasına dəymir, bəlkə də ən az ziyanı biz çəkirdik. Hər ədalətsizlik aktı ilə Qərbin maskası yırtıldıqca bir ovuc erməninin yalan iddialarına girov düşməyin "ləzzətini özləri də dadırdılar". Yenə daddılar. Avropa Parlamentinin "Papa fitnəsinə" uymuş bir yığın deputatı rüşvət, bəxşiş, hədiyyə müqabilində qərar çıxardılar. Pul erməni lobbisindən, fitnə Papadan gəldi. Bu deputatlar mənbəyi çirkli pullardan və orta əsrlərdəki kimi Roma Papasından asılı olduqlarını bir daha göstərdilər. Əslində özlərini rüsvay etdilər.\nBu gün İrəvandakı saxta genosid abidəsinin önündə enən başlar Qərbdəki ədalətsizliyin, şərəf və ləyaqətin itirilməsinin nümayişindən başqa bir şey deyil. Çünki ədalətli olsaydı, o başların sahibləri yalançı abidənin önünə getməz, şərəfi olsaydı, o başlar əyilməzdi...\nNə yaxşı ki, Azərbaycan və Türkiyənin birgə qardaşlıq səyləri ilə dünya ictimai fikrində 24 aprel tarixinin doğurduğu assosiasiyanın vahidliyi itib, təsəvvür ikiləşib. Əvvəllər 24 aprel deyəndə, ümumiyyətlə mətləbdən xəbərsizlər istisna olmaqla, yerdə qalanların başına, istər-istəməz, ermənilərlə bağlı hansısa suallar gəlirdi. Ancaq 24 aprelin uydurma erməni soyqırımına işarə olduğuna şübhə edənlər, onu inkar edənlər indi dünya miqyasında kifayət qədərdir. Üstəlik, Azərbacan Prezidenti İlham Əliyevin və Türkiyə Prezidenti Rəcəb Tayyib Ərdoğanın düşündükləri gerçək yüzillik təqdimatları 24 aprelin yalnız erməni məzmunlu assosiasiya doğurmasına kəskin zərbə oldu. Həmin tarixdə Çanaqqalada 200 min türk-azəri əsgərinin şəhidliyi bahasına əldə olunmuş tarixi qələbənin əsl dolğun, məzmunlu yüzilliyi qeyd olunacaq.\nBeləliklə, 2015-ci ilin 24 apreli dünya tarixində iki fərqli məzmunlu "yüzillik ideologi-ya"nın mübarizə tarixinin başlanğıcı ola bilər - əsl Çanaqqala, ya uydurma erməni soyqırımı...\nYeni tarix başlayır...


525-ci Qəzet - Rəqsin fəlsəfəsi\nVƏ YA SÖZLƏ İFADƏ OLUNMAYAN DUYĞU\nHələ qədim zamanlardan insan-təbiət münasibətləri ariflərin, alimlərin və filosofların diqqət mərkəzində olmuşdur.\nBu münasibətlərə layiqli qiymət vermək, onları bir çərçivəyə salaraq, onlara elmi, dini, fəlsəfi, bəzən isə məişət nöqteyi-nəzərdən tərif vermək adət halı alsa da, təəssüflər olsun ki, həmin münasibətlər nəticəsində ərsəyə gələn "məhsullar" hələ də tam olaraq dərk edilə bilməmişdir. İnsan-təbiət münasibətləri əsnasında meydana gələn və "məhsul" dediyimiz fenomenlərdən biri də rəqsdir.\nRəqs - insanla birgə doğulan, gözəlliyi vəsf edərək müvafiq fikri təcəssüm edən, kainatda ilahi qüvvələrin qarşılıqlı cazibə və məhəbbətindən yaranan hərəkətlərin cəmidir.\nDaha dərin təhlillərə keçib, məsələn, xüsusi cihazların köməkliyi ilə qadın bətnində insanın formalaşma prosesini müşahidə etsək, xüsusi enerji nəticəsində meydana gələn hüceyrələrin rəqsvari hərəkətlərini görmüş olarıq. Deməli, rəqs insanın qanında, canında və ruhundadır.\nRəqs həm də qeyri-verbal ünsiyyət vasitəsidir. Onun dili universaldır. Sözlə ifadə olunmayan hissləri rəqs tam dolğunluqla qarşı tərəfə çatdırmaq qüvvəsinə malikdir. Rəqs millətləri birləşdirərək, ölkələr və qitələr arasında qarşılıqlı anlaşma tapmağa da kömək edir. Məhz buna görə də rəqs, eyni zamanda, insanın öz-özü ilə və ətrafdakı insanlarla anlaşmasına, ətraf mühitə uyğunlaşmasına və bədii düşüncənin formalaşmasına yardım edərək, insanların Kainatdakı harmoniyanı hiss etməsi və ona reaksiya, qarşılıq verməsinə imkan verən sosial fenomendir.\nRəqs fenomeni insanın bu harmoniyanı hiss etməsinə kömək etməyincə, rəqs sənətə çevrilir.\nRəqs göründüyü qədər sadə bir həyat, sənət sahəsi deyil. Bununla belə, özündə bir çox təbiət hadisələri və sənət istiqamətlərini birləşdirən, onları sintez edən, incəsənət növləri arasında ən zərif, ən incəsi məhz rəqs, xoreoqrafiya sənətidir. Rəqs edərkən insan bədəninin bütün əzaları, hiss və duyğuları, düşüncələri və daxili dünyası vahid bədii-estetik və mənəvi kompleks bioenerji sistemi kimi çıxış edir.\nQədim zamanlardan etibarən, rəqs ən çox yayılmış ünsiyyət vasitəsi idi. Onun sayəsində insanlar bir-birinə nəcib duyğularını ifadə edib anlaşırdılar. Lakin rəqs ünsiyyət vasitəsi olması ilə yanaşı, təbiətə olan məhəbbət və hörmət, ali qüvvələrə və daha çox Allaha həmrəylik və itaətkarlıq nümayiş etdirən ən səmərəli üsullardan biri olmuşdur.\nRəqs edən insanlar ali qüvvələrlə adi insanlar arasında körpü, xüsusi enerji ötürücüsü rolunu oynayaraq, insan ruhuna xas enerjilər - sevgi və rəğbət, cazibə və ehtiras, şəfqət və mərhəmət hissləri oyatmağa qadirdirlər.\nBütün insanlar istər-istəməz rəqs edir və rəqsin obrazı vəziyyətə, şəraitə, baş verən hadisələrə və inanın ruh halına əsasən formalaşır.\nHər bir rəqs sənət nümunəsi deyil və hər rəqs edən də rəqqas deyildir.\nQədim yunan filosofu Lukianın fikrincə, "rəqs bir çox elm sahələrinin, o cümlədən, musiqi bilikləri, ritorika, fəlsəfə, həndəsə, fizika, hətta etikanın belə vacib tamamlayıcısıdır. Onun məqsədi əxlaq və ehtirasları təsvir etməkdir. Onun rəsm və heykəltəraşlıq ilə sıx qohumluq münasibətləri var. Əsası bir mənbədən gələn, lakin bir çox dəyişikliklərə məruz qalan Qərb və Şərq rəqsləri fərqli istiqamətlər üzrə inkişaf etmişdir. Şərqdə insan təbiətin tacı kimi deyil, təbii hadisələr sırasında dayanır. Buna görə də, rəqsə münasibət də daha dərindir. Şərq rəqsi - düşüncə və meditasiya rəqsidir. Yəqin buna görə qeyd etmək lazımdır ki, Şərq xalqlarının rəqsləri Qərb dünyasının müasir rəqsləri ilə müqayisədə daha harmonik, maraqlı və estetikdir".\nRəqs, sehrli və müqəddəs ritualın ən təsirli formalarından biri olaraq, incə enerjiləri oyatmağa, onları aktivləşdirməyə qadirdir.\nQlobal dəyişikliklərin ən mürəkkəb prosesləri dövründə, ziyalı və mənən zəngin insanlar həm özləri, həm də təbiət və ətraf aləmlə harmonik münasibətlərə nail olmağa çalışırlar. Harmoniya isə qarşılıqlı anlayışa, hər kəsə anlaşılan universal bir ünsiyyət vasitəsinə, verbal və ya qeyri-verbal xüsusiyyətlərə malik dilə əsaslanır. Rəqs də məhz bu dillərdən biridir.\nMilli mədəniyyətə, adət və ənənələrə artan maraq onların tərbiyəvi mahiyyətinin öyrənilməsini aktuallaşdırır. Bu gün, çoxmillətli bir dövlət kimi tanınan Azərbaycanda millətlər və dinlərarası sülhün və vəhdətin, anlayışın və etimadın bərqərar olmasına xidmət edən xalqın milli-mənəvi tərbiyəyə və milli mədəniyyətin nailiyyətlərinə müraciəti beynəlxalq ünsiyyət mədəniyyətinin formalaşması və bununla da şəxsiyyətin keyfiyyət göstəricilərinin yüksəldilməsinə yol açaraq, onun multikultural ölkədə müvəffəqiyyətlə yaşayıb fəaliyyət göstərməsinə münbit şərait yaradır.\nAzərbaycan tarixən uzun və şərəfli mənəvi inkişaf yolu keçmişdir. Bu, həm maddi mədəniyyət və incəsənət abidələri, həm də özündə ənənələri, folkloru, ədəbiyyatı və rəqsi təcəssüm edən nəsildən-nəslə ötürülmüş qeyri-maddi mədəni irsdir.\nBu gün respublikada fəaliyyət göstərən müxtəlif profilli müəssisə və təşkilatlar vardır ki, maddi və qeyri-maddi mədəni irs nümunələrinin bilavasitə mühafizəsi və yaşadılması ilə məşğuldur. Rəqs sənətinə gəldikdə isə bu işin öhdəsindən Bakı Xoreoqrafiya Akademiyası layiqincə gəlir.\nOdur ki, 90 yaşlı Azərbaycan milli xoreoqrafiya sənətinin keşikçisi olan Bakı Xoreoqrafiya Akademiyası ən nəcib sənət növü olan, onun klassik və milli təzahürlərini qoruyub, inkişaf etdirib, təbliğ edərək, sözlə ifadə olunmayan duyğuların ötürücüsü, sevgi və məhəbbəti ifadə edən hərəkətlər fəlsəfənin qayəsi kimi çıxış edən rəqsin tədrisi və təbliği ilə məşğuldur. Göründüyü kimi, bu şərəfli missiya nəinki elm, təhsil və sənət baxımından, eləcə də insan həyatı, onun bir çox sahələri baxımından böyük əhəmiyyət kəsb edir. Rəqs sənətinin qədrin bilək...\nBakı Xoreoqrafiya Akademiyasının İnformasiya və ictimaiyyətlə əlaqələr şöbəsinin müdiri, elmi katib


Qazaxda Dövlət İmtahan Mərkəzi tərəfindən ümumi (9 illik) və tam (11 illik) orta təhsil səviyyəsi üzrə buraxılış imtahanları keçiriləcək - Xəbərlər - QAZAX RAYON Icra Hakimiyyəti\nDövlət İmtahan Mərkəzi tərəfindən 2020-ci ilin iyun ayından etibarən hər həftə sonu ümumi (9 illik) və tam (11 illik) orta təhsil səviyyəsi üzrə buraxılış (ali və orta ixtisas təhsili müəssisələrinə qəbul) imtahanlarının keçirilməsinə başlanılır. İmtahanlar 6 və 7 iyun tarixlərindən başlamaqla hər həftə sonu keçiriləcəkdir. İmtahana buraxılış vərəqəsi gün ərzində DİM-in saytında yerləşdiriləcəkdir.\nDövlət İmtahan Mərkəzi Nazirlər Kabineti yanında Operativ Qərargahın tələb və tövsiyələrini nəzərə almaqla, koronavirus (COVID-19) infeksiyasının ölkə ərazisində yarada biləcəyi təhlükənin qarşısının alınması üçün görülən tədbirlərə uyğun olaraq imtahanları xüsusi sosial izolyasiya qaydalarına riayət etməklə təşkil edəcək. İmtahan binalarında tibbi-profilaktik, dezinfeksiyaedici və digər qabaqlayıcı tədbirlər həyata keçiriləcək. Kütləviliyin və təmas hallarının qarşısının alınması məqsədilə imtahan iştirakçıları üçün imtahan binasına müxtəlif daxilolma vaxtları müəyyən ediləcək, girişdə bütün imtahan iştirakçılarının hərarətinin yoxlanılması təmin ediləcək. Bir imtahan zalında isə maksimum 15 nəfərin imtahan verməsi nəzərdə tutulur. Bütün imtahan iştirakçıları tibbi maska taxmalıdırlar.\nDövlət İmtahan Mərkəzi tərəfindən 6 iyun 2020-ci il tarixdə rayonun ümumtəhsil məktəblərinin 11-ci siniflərində təhsil alan şagirdlərin biliyinin yekun qiymətləndirilməsi və Azərbaycan dilindən fərqli dildə təhsil alan 9-cu siniflərin şagirdləri üçün Azərbaycan dili (dövlət dili) imtahanı keçiriləcək.\nİmtahanlar Səlim Əfəndiyev adına şəhər 1 nömrəli, Səməd Vurğun adına şəhər 2 nömrəli, İsmət Qayıbov adına şəhər 3 nömrəli və Firuddin Şamoyev adına şəhər 4 nömrəli tam orta məktəblərin binalarında təşkil olunacaq.\nTam orta təhsil səviyyəsi üzrə rayonun ümumtəhsil məktəblərini cari ildə bitirəcək 744 nəfər şagirdin Azərbaycan dili, riyaziyyat, xarici dil fənlərindən, 9-cu sinfi bitirəcək rus bölməsi üzrə 26 nəfər şagirdin Azərbaycan dili (dövlət dili) imtahanlarında iştirakı nəzərdə tutulub.\nİmtahanlara zal nəzarətçisi kimi rayonun ümumtəhsil məktəblərində çalışan 86 nəfər müəllimin cəlb edilməsi təmin olunacaq.


Ramil Usubov 396 nəfəri seçib\n2021, 05 Dekabr, bazar, Bakı vaxtı 09:14\n►Polisə işləmək istəyənlərin seçimi davam edir\nDaxili işlər naziri Ramil Usubov polisə işləmək istəyənlərin arasından yenə seçim edib.\nNazirliyin saytı xəbər verir ki, seçim “İctimai asayişin qorunmasında vətəndaşların iştirakının təmin edilməsi haqqında” prezident fərmanının icrası çərçivəsində Gəncə və Qəbələ şəhərlərində aparılıb.\nNazir mayın 16-da Gəncə və ətraf rayonlardan, 17-də isə şimal-qərb bölgəsindən seçim edib.\nMətbuat xidməti bildirir ki, seçimə ümumilikdə 1000 nəfər qatılıb. Nazir onların arasından 120 nəfəri polis və Daxili Qoşunlarda xidmətə, 276 nəfəri isə mülki işçi vəzifələrinə namizəd kimi seçib.\nSeçilənlərin sənədlərinin hazırlanmasından ötrü müvafiq qurumların rəhbərlərinə göstərişlər verilib.\nSözügedən fərman müxalif düşüncəli ictimai fiqurların narahatlığı ilə qarşılanıb. Onlar düşünürlər ki, hakimiyyət polisin işinə cəlb edilən yeni qüvvələrdən azadlıqların boğulmasında istifadə edə bilər.\nNazir sonuncu dəfə aprelin 23-də Bakıda polisə 400, mülki vəzifələrə isə 120 nəfər seçmişdi.\nO, daha əvvəl isə martın 16-sı və aprelin 15-də polisə işləmək istəyənlərdən ümumilikdə 304 mülkü şəxsi namizəd kimi müəyyən etmişdi.


13 Noyabr 2015 13:51 (UTC+04:00)\n“Bu gün Azərbaycan beynəlxalq arenada müstəqil siyasət yürüdən, öz prinsipial mövqeyi ilə seçilən, ümumbəşəri problemlərin həllinə dəyərli töhfə verən nüfuzlu ölkə kimi tanınır”. Trend-in məlumatına görə, bunu Azərbaycan Respublikası Prezidentinin ictimai-siyasi məsələlər üzrə köməkçisi Əli Həsənov Böyük Britaniyanın “Senate Publisihing” şirkətinin çap etdiyi “Azərbaycanı kəşf et: Bakı 2015 buraxılışı” kitabının təqdimat mərasimində deyib.\nƏ.Həsənov bildirib ki, Azərbaycanda bütün dinlərin və etnik qrupların nümayəndələri sülh və əmin-amanlıq şəraitində, bir ailə kimi yaşayır və ölkəmizin uğurlu inkişafına öz töhfələrini verirlər: “Azərbaycanı bütün dünyada milli və dini tolerantlıq məkanı kimi tanıyırlar. Azərbaycan regionun mərkəzi ölkəsinə çevrilib və müxtəlif sahələrdə beynəlxalq səviyyəli tədbirlərə ev sahibliyi edib”.\nPrezident Administrasiyasının rəsmisi vurğulayıb ki, son 10 ildə Azərbaycanda iqtisadiyyat 3 dəfədən çox artıb, işsizlik və yoxsulluğun səviyyəsi 5 faizə enib, sosial və iqtisadi infrastruktur yenidən qurulub, əhalinin rifahı əsaslı şəkildə yüksəldilib: “İqtisadiyyatın qeyri-neft sektorunda hər il orta hesabla 9-10 faiz artım müşahidə olunur. Son bir neçə ildə ümumi daxili məhsulun istehsalında qeyri-neft sektorunun xüsusi çəkisi 50 faizdən çox olub, 2015-ci ilin birinci yarısında isə bu rəqəm 70 faizə çatıb. Bu, Azərbaycan iqtisadiyyatının şaxələndirildiyini və neft amilindən asılılığının getdikcə aşağı salındığını göstərir. Azərbaycan bölgədə nəqliyat dəhlizlərinin yaradılması, müasir nəaliyyat infrastrukturunun formalaşması işində fəal rol oynayır və artıq regionun nəqliyyat-logistika mərkəzlərindən birinə çevrilib”.\nPrezidentin köməkçisi bildirib ki, bu gün Bakı öz xarici görünüşü, müasir sosial və mədəni infrastrukturu baxımından dünyanın ən gözəl şəhərləri ilə müqayisə oluna biləcək səviyyəyə çatıb: “Azərbaycan regionlarında turizm infrastrukturu inkişaf etdirilib. Bütün bu söylədiklərim və söyləmədiklərim, Azərbaycanın müasir inkişafını əks etdirən səhnələr təqdimatına yığışdığımız bu kitabda öz əksini tapıb”.\nƏ.Həsənov bildirib ki, bu gün təqdimatına toplaşılan kitab təkcə idman oyunlarını deyil, eyni zamanda Azərbaycanın müasir inkişafının bütün sahələrini əhatə edərək onun əsl salnaməsini yaradıb: “Bu salnamə ingilis dilində, Böyük Britaniyanın standartları əsasında yaradılıb. Kitab Azərbaycan Prezidenti cənab İlham Əliyevin müsahibəsi ilə başlayır. Cənab Prezidentin müsahibəsində Azərbaycan Respublikasının müasir inkişafının demək olar ki, bütün sahələri yığcam formada təqdim olunub. Dövlət başçısı Azərbaycanın keçən 20 ildə əldə etdiyi naliyyətlər, iqtisadiyyatın şaxələndirilməsi və qeyri-neft sektorunun inkişafı, biznes mühiti, müasir cəmiyyət quruculuğu, Azərbaycan xalqının milli-mənəvi, mədəni irsinin qorunub saxlanması və inkişaf etdirilməsi, Azərbaycanın idman tarixində və Avropada idmanın inkişafında birinci Avropa Oyunlarının rolu və digər məsələlər haqqında öz fikirlərini bildirib”.\nPA rəsmisi deyib ki, kitabda əks olunmuş materiallarda Azərbaycanın müstəqillik illərində ümummilli lider Heydər Əliyevin müəllifi olduğu Azərbaycanın neft strategiyasının uğurla reallaşdırılması, həyata keçirilən mühüm transmilli enerji layihələrinin regionun inkiafında, bölgənin və Avropanın enerji təhlükəsizliyinin təmin olunmasındakı əhəmiyyəti geniş formada təhlil olunub: “1994-cü ildə imzalanmış “Əsrin müqaviləsi” Azərbaycanın müstəqil inkişafı üçün mühüm əhəmiyyət daşıyıb, Bakı-Tbilisi-Ceyhan neft və Bakı-Tbilisi-Ərzurum qaz kəmərləri kimi transmilli layihələrin həyata keçirilməsi ölkənin enerji resurslarının dünya bazarına çıxarılmasında, respublikanın inkişafında və beynəlxalq iqtisadi və siyasi əlaqələrin möhkəmlənməsində müstəsna rol oynayıb”.


Naxçıvan məktəbliləri Gəncə şəhərində Novruz şənliyində iştirak ediblər (FOTO)\nCəmiyyət 19 Mart 2015 14:26 (UTC+04:00)\n"Ölkəmizi tanıyaq" layihəsi çərçivəsində təşkil olunmuş maarifləndirici tur-aksiyasında iştirak edən Naxçıvan şəhəri, Ordubad, Culfa, Babək, Şahbuz, Kəngərli, Şərur və Sədərək rayonlarının 30 nəfər şagirdi Gəncəyə gəlib. Gəncə-Göygöl-Şəmkir marşrutu üzrə 3 gün davam edəcək səfərdə məktəblilər Gəncənin qədim tarixi, mədəniyyət abidələri ilə tanış olacaq, muzeyləri gəzəcəklər.\nOnlar Gəncə şəhəri ilə tanışlığa Qala Qapıları-Arxeologiya və Etnoqrafiya Muzeyi-Abidə Kompleksindən, dahi Azərbaycan şairi və mütəfəkkiri Nizami Gəncəvinin Məqbərəsindən başlayıblar. Sonra Nizami Gəncəvi Muzeyində görkəmli şairin həyat və yaradıcılığını əks etdirən eksponatlarla, qədim əlyazmaları, nəfis tərtibatla yenidən nəşr olunmuş əsərləri ilə tanış olublar. Onlar "Xəmsə"ni əks etdirən daş kitabələri maraqla seyr ediblər. Məktəblilər Cavad xan küçəsində təşkil olunmuş ümumşəhər Novruz şənliklərində iştirak ediblər.\nBurada məktəblilər şəhər İcra Hakimiyyətinin başçısı Elmar Vəliyevlə görüşüblər. Şəhər rəhbəri onları salamlayaraq bayram münasibətilə təbrik edib, təhsildə, bütün işlərində uğurlar arzulayıb. Onların vətənpərvər, layiqli vətəndaş olaraq formalaşmasında ölkə Prezidenti cənab İlham Əliyevin təşəbbüsü ilə keçirilən "Ölkəmizi tanıyaq" layihəsinin çox mühüm əhəmiyyət kəsb etdiyini vurğulayıb, məktəblilərə daim dövlətçiliyimizə sədaqətli olmağı, uğurları, layiqli işləri ilə Vətənimizin adını ucaltmağı tövsiyə edib.\nGəncə Dövlət Dram Teatrının və Kukla Teatrının aktyorlarının hazırladıqları tamaşalar, milli geyimli uşaq və gənclərin rəqsləri, bayram əhval-ruhiyyəli ritmik mahnılar, gənclərin hazırladıqları flashmob,tətbiqi sənət nümunələrindən və əl işlərindən ibarət sərgilər, kəndirbazın oyunları, nəhəng səmənilər, yumurtalar, kuklalar, Kosa və Keçəlin əyləncəli, şux zarafatları məktəblilərdə böyük maraq doğurub.\nNaxçıvanlı məktəblilər Gəncə şəhər İcra Hakimiyyətinin qarşısındakı baş meydana gələrək burada düzənlənən el şənliyinə qatılıblar. Ekskursiya "Çökək hamam" Cavad xan türbəsində, "Cümə məscidi" tarixi abidəsində, Xan bağında davam edib. Onlar ilk azərbaycanlı Sovet İttifaqı Qəhrəmanı İsrafil Məmmədovun məzarını ziyarət edərək gül-çiçək dəstələri qoyublar. Xan bağında xalq şairi Nigar Rəfibəylinin abidəsi önündə xatirə şəkilləri çəkilib.\nMəktəblilər dünyanın ən böyük parklarından biri olan Heydər Əliyev parkına gələrək burada möhtəşəm Heydər Əliyev Mərkəzində olub, ulu öndərin mənalı həyatını, fədakar fəaliyyətini, misilsiz xidmətlərini əks etdirən eksponatlarla tanış olublar. "Möcüzələr məkanı" adlandırılan Park-Kompleksi sonsuz heyranlıqla seyr ediblər.\n"İmamzadə" dini kompleksi ilə tanışlıq aksiya iştirakçılarının səfər təəssüratlarını daha da zənginləşdirib. Onlar qədim, gündən-günə gözəlləşən, müasirləşən, dünyanın aparıcı şəhərlərindən birinə çevrilən Gəncəyə səfərlərindən razı qaldıqlarını bildiriblər. Bu gün məktəblilər Şəmkirə yola düşüblər.